
Il 
STROLIC FURLAN 


pal 


1988 


1987 
Societàt Filologjche Furlane 


In cuviartine, particolär di un «planisphaerium coeleste». 


Lis figuris in curnis ch'a comparissin a ciaf dai més, a’ 
rapresentin Misteris dal Rosari. Marino Medeot "anda 
rancuròde la sièlte e Riccardo Viola ju à fotografaz te 
glesie di S. Marie Assunte a Romans, tal Gurizzan. 
Pe file dai Sanz "o vin proviodüt cul jutori di mons. Aldo 
Moretti. 











1988 


de vignude di Crist 


IL 1988 AL RISPUINT: 


- al 6701 dal Circul Julian; 

- al 2741 de fondazion di Rome: 

- al 5747 dai Ebreos; 

- al 1366 dai Maometans; 

- al 2169 de fondazion di Aquilèe. 


FIESTIS VARIABILIS: 

- la Cinise (17 di fevrar); 

- Pasche (3 di avril); 

- la Sense (15 di maj); 

- Pentecostis (22 di maj); 

- Santissime Trinitat (29 di maj); 
- Corpus Domini (5 di jugn). 


FIESTIS DI PRECET: 

- dutis lis domeniis; 

- il prin dal an; 

- la Pifanie; 

- la Madone d'avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadal (25 di dicembar). 


FIESTIS NAZIONALS: 

- Liberazion (25 di avril); 

- Fieste dal Lavòr (1 di maj); 

- Fieste de Republiche (2 di jugn). 








Preambul 


Par stroligá pulit, a’ disin isavinz, `I è ben ogni tant bona 
il morbin dal stroligament e fermäsi un fregul a scrutinä 
impinions, a morestä la memorie, opür a tamesä chel tant 
ch’o spietavin des zornadis e chel pöc ch’o vin rangjät. 
Il Strolic al a brincat subit il rimpin de polse «astrologj- 
che», ancje parvie ch’al poche sui cops un an bisest, e si 
è metüt a furigä jenfrivie faliscjs di ricuarz, tichignant qual- 
chi pinsir. 
Par impensäsi magari che Meni Ucel, il plui babio dai stro- 
ligadòrs, tal prin al firmave lis scrituris seont l'anagrafe 
(Otmar Muzzolini, ven a staj), о par ricuardä i més cul 
«cür in bragonuz»... 
Ma ancje par tocjä cantins e frusignis. Sicheduncje. Ches 
quatri stagjons sono propit ladis al mancul? Poben, culi 
a’ son dutis, di planure e di mont biel avuäl. E duc’ chei 
rasonamenz e profetamenz a riuart dai manifesc’, dai car- 
telons, de publicitat in marilenghe? Poben, sgarfant tes 
vieris cjartis dal Strolic (chi ret a’ nd’ è qualchidune) si 
a cür di intopâsi in nainis bielzä frujadis dal servizi. 
Vonde dite! Dòs peraulis, inmò. Juste par un saliit a Me- 
ni, che dal sigür al fasara bon acèt a chest librut ch'al va 
zontansi `e schirie des sòs anadis e al passeman de nestre 
zornade. 
*Ç* 
IL STROLIC 

ZENAR 
Nunciazion dal Signor 











S. Melie 





5. Paulin di Aquilee 
S. Modest E 
S. Hari 
14 J S. Maur 
S. Duri di Pordenon 
S. Marcel 
5. ANTONI DAL DESERT 





18 L S. Faustine 
19 М S. Mario @) 
20 M Ss. Bastian e Fabian 
21 J 5. Gnés 
22 V S. Vicenz 
23 5 5. Raimont 
+ 24 D S. FRANCESC DI SALES 





25 L Conversion di S. Pauli D 
26 M Ss. Tito e Timoteu 
27 M S. Anzule 
28 J S. Tomás di Aquin 
29 V S. Costant 
30 S S. Martine 
+ 31D 5. ZUAN BOSCO 

Ricuart dal mês 


Cul si visial 
dal fossal... 


Chel fossal 
ch’al s’inglazzave 
vie pe gnot 
su l’6r de strade. 


Chel fossal 

di aghe frede 
ch’a vignive 
ju lizere 

dai curtii 

dal gnó pais... 


Di matine 
sglizziant 

s'e gjoldevin 

i fruz di scuele 
su chel veri 
dut lusint... 


EDDY BORTOLUSSI 


Il troi al é lizér 


Anin a ceclamins! E je tan’ biele 

come cumo, Mariute, la montagne, 

cun chei cent mil sucriz che ti sparagne, 
cun chel suspir sutil di bavesele! 


Il troi par laj `! è squasi di taviele: 
lizér e fazil, squasi di campagne; 

о, s'al è il cas, pe sô compagne sclagne, 
l'ami si fasarà mussut e siele. 


Anin a ceclamins! In ché curnis 
nissun nol cjatarà la nestre cove, 
nissun nol secjarà la nestre gjonde. 
Si sielzarin une plazzute monde; 

si sentarin su la jerbute gnove; 

si cjatarin, Mariute, in paradis. 


(II Strolic pal 1953) OTMAR MUZZOLINI 

Dodis satarutis 
dedicadis a Meni Ucel 


Meni, mé mari mi diseve: «Cent mistirs e nissun di 
bon!». L’ultin dai miei mistirs al fo chel dal liric, ma 
ancje li ret, dopo un póc, ’o ai capit che i lirics, par tant 
ch'a fasin, no rivin a cuistasi un pagnut nancje a muri. 
Al massim, se propit ’e va drete, al po riva qualchi 
Nobel. 

Tratansi alore di gambia ancjemo mistir, ’o ai fat cas 
"es sataris. Li tú tu as stat pardabon un soremestri e јо, 
sperant di vé rivat a impara alc, ti dedichi di cür une 
satarute gnove par ogni més di chest Strolic che, cumo, 
senze di te, mi semèe vuarfin. 

In ogni mit, se jo ’o ai gambiat, alèparvie che chel 
dal satiric al ё simpri stat un bon mistir. Dal timp di 
Zorut, e magari ancje di prime, al a simpri rindüt al- 
mancul qualchi tajut. Ma prime, cun chel biel vignal 
che tu vevis sun ché cleve di Feletan, nol coventave ch’o 
lavoras. 

П to Merlot al jere miôr dal-Sclopetin. 

Cumo, invezzit... Dula vignai come il to, cumò? 

Ariviodisi, Meni! 


LELO CJANTON 

Lele 


Maridade di un piez , Lele mi dis: 
«Ti véssio cjatát prime, 
jo ti varés sposát!». 


E jo, rispuindi ce?... J dis «Pecját 
che prin no soi rivát: 
cun te jo `o sarès lat in paradis! 


Ma vué, senze chel scopo, 
dopli pecjat al è il cjatäsi dopo». 


L.C. 

Bepo «Gnotul» interprete 


Giuseppe Danielis, miór cognossüt a Migèe cul sorenom 
di Bepo «Gnotul» al jere stát riclamát, dal 1914, in servizi 
militár tal esercit austro-ungaric. 

Une matine di primevere di chel an disgraziát, pós més pri- 
me che sclopàs la prime grande vuere, il ciapitani ch'al co- 
mandave la compagnie di Bepo, al fás meti duc' in rie par 
pronunzia un seri discors in todescs. 

«Die Wolken dem politischen Gesichtskreis ballen sich zu- 
sammen» (I nui s'ingrumin su l'orizont politic) al dis ta chél 
dur legaz gotic, il ciapitani e, continuant il so discors al feve- 
le in mit particolár dal pericul di une vuere unevore vizzine. 

Apene finit il discors dal ciapitani, Doro «Bachete» di Bor- 
gnàn, ch'al jere in file propit dongie di Bepo, j domande: 
«Bepo, tü ca tu disis di savé il todesc, postu dimi ce ch'al 
à dite cumó denant il ciapitani?». 

Bepo, che di dut il discors dal comandant al jere riescit a 
capi solamentri lis peraulis che fevelavin di nui, j rispuint: 
«A] à dite 1l ciapitani che doman a' ven la ploe!». 


ALDO GALLAS 





Miedis e predis 


‘Za agnorums tal ospedal di Udin al jere capelan Pre Tite 
Codut, un predi simpatic, no tant grant, rotondut e simpri 
di buine lune. 

Al veve la batude simpri pronte e sauride par dutis lis 
ocasions. 

Une di che Pre Tite al jere datir a polsa, al sinti bati te 
Duarte `E jere une muinie ch'e vignive a visälu che tal repart 


| di midisine al jere un muribont e ch'al veve di lâ su a la svelte. 


Metude su gabane e guadrat (ch'al sarès chel cjapiel cun 


quatri alis che une volte a’ usavin i predis), si invia di bon 


pas viars de stanzie dal puar muribont, ma, rivat tal coridòr, 
al viodè vigni-für de stanzie il primari dal repart, сип daursi 


dute la code dai assistenz. 


Chel primari in chei timps, al jere un professòr unevore 


| nomenät e cun Pre Tite daspès si remenavin par vie dal dife- 


rent ministeri. 
Co il professör al viodè che Pre Tite al jere par jenträ, lu 


 saludà e cul voli furbo j fasè: «Ch’al vadi, ch'al vadi Pre Ti- 
| te, che là dentri al è lavör par lui»! 


Pre Tite si ferma, si gjava il quadrat e cu la bocjedaridi 


|] rispuindè: «Grazie professór, dut merit sô»! 





REDENTO BELLO 

I numars dal lot 


«No sta vé pore se un sium ti spavente 
ma tenlu a mens! Se un numar ti covente, 
cirilu tra lis robis culi sot 

e côr subit al buteghin dal lot». 


Cussi al stuzzigave il Strolic di trente ains indatir, cu 
la sfilze dai numars fintrimai al 90. Cumo, duc’ sa, `! 
ë di bant cori, posto che i buteghins ju an sieräz e si 
scuen lâ a zujä il lot tai tabachins. 

«Ce comandial siór?» - «Un pachèt di spagnolèz, sal 
fin, “Sorrisi e Canzoni TV’ e un terno», si scomenze biel- 
zà a sinti in putròs ambienz. Lis ruedis dal lot, nancje 
discöri, no polsin fregul, ma a’ jan sfantät une clime. 
La cjadrèe e il cjantonut dal bancòn, tal buteghin, a’ 
coventavin soredut par sbrocäsi, contd i siums (e qual- 
chi bufule), staronzä lis notiziis des gazetis, trabas’cjant 
magari une prejere par intiväle drete co si meteve adun 
il struc de profezie! 

Nol impuarte. Ancje jenfri tabac e cjartis di bòl, terno 
o cinquine no fasaran difièt. — ' 

Il Strolic al à inmò prontät tes sòs mesadis numars e 
«cabale» di ché volte, a ret di pipins gjaväz-für di un 


libri in argoment: int, bon pro! 
* Ç * 


«Il mondo è per lo piü gabbia di matti» (stampe popolär) 

Tresemanis 


Il predi Furie al jere di un pöc di timp ch'al predicjave di 
volé fa pitura in glesie un Crist su di un altar. E une di, cja- 
tat un pitòr di chei di passaz, j deve l'incariche di fa il lavòr. 
Il contrat al fevelave clär: cinquante svanzichis e mangjä, bevi 
e durmi fin ch'e durave la vöre. Il pitör, preparaz i sôi ar- 
gains, si meteve sot daurman. Ma passe un més, passe doi, 
il plevan Furie al jere stuf di vé trai pis chest pitòr pacjòc 
che a misdi e a cene, j faseve onór une vorone es pietanzis 
che la perpetue ’e preparave. 

Alore, par socälu, il plevan j dà огап `e coghe di faj di 
mangja nome civole. Civole tal fòr, civole lessade, cun tun 
fregul di üf, crude, in dutis lis manieris insome. Ma nancje 
cussi la piture no veve mai fin. E il biel al jere che il plevan 
nol saveve nancje a ce pont ch’a fòssin 1 lavòrs, parvie che 
il pitòr, al veve fat su un cagnòs di breis ch’al taponave la 
viste. Fato sta che dopo velu domandat cent voltis — forsit 
anche merit de civole — il pitór finalmentri si decit a disfá 
il cagnòs e a mostraj al plevan la sê piture. Il plevan Furie 
al reste di stuc. «Ma cemüt»! al salte su. «Il Signòr nome 
a mieze muse!» E il pitòr cu la sò pachèe di vagabont: «Al 
è parvie de civole, siòr plevan. Mi puzzave tant il flat che 
ancje il Signòr al à 'zirát il cjáf». 


ALAN BRUSINI 

Spietimi 


Cuant che il cil si distude 
ela gnot si fas scure 

par scuindi l'amòr, 

"o torni cun te. 


Co lis stelis `e slusin 
par zujä di platäsi 
cui nui di bombas, 
"o torni cun te. 


Vuéi vistimi di vint 
par sofla la passion 
e lis faliscjs di füc, 
sui cops da la vite. 
Vuéi roba dut l'arint 
al vistit da la lune 
par tiessi pinsir 
sfloriz di ricuarz. 


No sta fami spietä, 
"О torni cun te. 


LUIGI BEVILACQUA 

Publicität di une volte 


Pe salüt nol baste profetä buinis inten- 
zions. Juste! 

Ve’ il rimiedi «preventif»: un bicjerin di 
Furlane. A Gurizze, nuje ce di, a’ vevin ca- 
pit adore il spirt de quistion. 


* Ç * 

. La Furlane 

Í ` "es 

| Se lu dts ance il gno frat: 

Mi. * “La salar prime di dut! ,, 

| Senze ché no si sta ben, 
no, da sen! 


n Ma cemit, po, conservässi 
H: simpri sans? Come fa mai? 
` Come?! Baste no inmalässi, 
folc ti trai !... 





“Pe madocie... tu âs resòn... 
Ma po, bàstie Г intenzion ? ,, 
Nò, ma | baste un biciarin 
di FURLANE o SABOTIN ! € 





| | Preparati dalla a | 


Prima Officina Chimica indus vit Wm 


| Gorse V, E. III, 70 - GORIZIA - Corso V. E. HI, 78 
| ui = ei = — E | 
SPECIALITA 


|| LIQUORI - SCIROPPI - VERMOUTH - VINI 
|| AROMATIZZATI - ESSENZE - ESTRATTI 

Avocaz 


Une puare védue ’e jere restade imberdeade in tune 
quistion di cunfins, e no veve béz par la indenant. 

Un cognossint la consea di la instes di un avocat: — 
Al sara ben qualchi sant ch'al praviòt, no? — j disè chel. 

La vèdue е lè di un avocat: — Isal vèr, siór dotòr 
— j domanda — che par fevela cun lui si scugne paja- 
lu? — 

— Nol è vêr! — j rispuindè l'avocat. — Ch’a feveli 
jé...! 
Ché, inalore, "e conta par fil e par segno dut il so cas. 

Quant ch'e vé ben fevelat, l'avocat nol viarzè bocje. 

— Po, alore, ajal nuje ce dimi? — j domanda la 
vedue. 

E chel: — Al è par fevela jo che si scugne pajami, 
benedete! 


ALVIERO NEGRO 

FEVRAR 
Nassite di N.S.J.C. 














II 


resentazion al templi 
. Blas 


S 
S. G 

S. Aghite 
S 

S 


. RICART 

L S.lovenzi di Aquilëe 
M 5. Polonie 

M. S. Silvan 

J Madone di Lourdes 
V S. Lalie 

S S. Anselm di Cividat 
D S. VALANTIN 


I5 L S. Faustin 

16 M S. Juliane 

17 M La Сте 

I8 J S. Simon 

19 V S. Conrat 

20 S S. Dele 

21 D 1° DI CORESIME 


Catedre di S. Pieri 

. Livio 

. Sergjo 

. Cesar 

. Sandri 

. Gabriel de Dolorade 
. VALTER 

Ricuart dal més 


Lis manutis 

di chéi fruz 
ch’a puartavin 
ae lor mestre 
ché plantute 
di rival, 

a’ nulivin 
inmò di muscli 
co” tornavin 
für di scuele 
tal soreli 

di fevrär... 


E.B. 








| 

Il premi 


La femine mi dís 

(co `o stoi cui mei amis, o Dino o Lelo, 
e `o rivi a cjase tart, fasin’j un tuart; 

o quant ch’o stoi scrivint e no la sint, 

la sere, dopo cene; opür co ’o lei, 

che quant ch’o lei ’o soi come tun scus): 
- Vèssjo sposât un mus! - 


Quant che sul sfuei ’e lei, di tant in tant, 
in grant, che Dino e Lelo ’e àn viit un premi 
par qualchi puisie, par qualchi part; 
opür co "ne riviste ju in’nomene 

come fantaz di pés e di riuart 

tal cjamp de puisie de furlanie; 

alore mi fevele, tun so miit 

tra disgustade e urtade: - Astu viodiit? 
viodüz i toi amis? 

E tu mai nie! - mi dis: 

- Mai ne peraule, un risultät, un solt! 
Ce mus ch'o mi soi cjolt! 


OTMAR MUZZOLINI 


| (Sot la nape, 1956, n. 4) (ven a stai Meni Ucel) 
| 

Disarm 


I USA e l'URSS, 'l è vêr, j an metút tant, 
ma sul disarm no an fastiliät dibant: 
duc’ i missii gjaväz! Dome plui spesis 
par däur al Militär gnovis difesis. 


L.C. 

Int a la buine 


Jacum da Barache, ch’al jere simpri plen di fan, al è lat 
a roba zariésis in ta Val da Dobie a Caprive, propri sun tun 
zariesar di Tunin dai Vencs, che, par di la veretat, si jere 'za 
nacuart che lis zariesis stavin gambiant paron di di in di. 

Cussi al jere lat a tigni di voli il zariesar propri sul misdi, 
dopo gustat, (quan’che la plui part de int al fas une pizzule 
polse) stant in spiete daür di un sterp. Quan’ch’al à viodüt 
Jacum a riva, la dret sul zariesar e meti daurman zariesis in 
tal sen al è vignüt für dal platát e j a dit di rabiát: 

— Can da l'osti, tu tu sês chel bulo, eh! — Jacum alore 
al salte ju dal pidál e si met a cori e Tunin daür, poleant, 
cu la ronzée parajar. 

— Fermiti, bestie — j sberlave Tunin che nol podeve plui 
di staj daür — fermiti, che ti fas viodi jò cui ch’al è paron 
des zariesis — e Jacum denantvie, sfladassant: 

— Fermiti tu mone, che no tu as nissun che ti còr datir! — 


BEPI DI DIANA 

Il cjalzut 


— Doi ponz par dret e doi par ledrós — Mi par di sintile an- 
cjemo la mé buine mestre Durazzano ch’a si premurave d'in- 
segnami a fa il cjalzut, parceche, secont jé, une brave femi- 
ne `e doveve savé gucia un par di cjalzis о di cjalzuz. A chei 
timps si usave cussi. 

Al jere un lavör une vore difizil par une frute cu lis manu- 
tis di tiarze elementär. Chei quatri fiärs s'incrosavin, a’ sal- 
tavin fur dai ponz... Jo no savevi come domaju. Po il lavòr. 
l! pont dret pazienzie, ma chel ledròs al jere un cjastic e jo 
sudant e cu la lenghe für par l'impegno ch'o j metevi, mi do- 
mandavi cui ch'al veve inventat chel züc di fil e fiärs. Il pont 
ledròs mi scjampave simpri e cussi, ju! e si cumbinave une 
biele buse. Par di il ver j ül abilitat par tira indaür il fiär chel 
tant ch’al baste e cjapä-sü il gnüf pont. Insumis, no dome 
par mè, ma ancje par ches altris frutis, la mieze ore di «lavo- 
ro femminile» "e jere un suplizi. Finit il timp jo no vevi cum- 
binat nuje: un grum di pastiz e vonde. Mancomäl che a cjase 
`e jere la none Marie simpri pronte a rimedid e a manda in- 
denant la vore di qualchi pòc. 

Tra fa e disfä "e passavin lis zornadis e cul cjalzut no jeri 
rivade nancje al talon. Une di, "e mancjavin pòs dis par fini 
scuele, la mestre nus ordena di lava e sopressa ben il cjalzut, 
di metilu in une cjarte veline cul non dentri e di incrosä un 
nastrin par presenta miör il lavòr. Al veve di vigni a viodi 
il siór diretòr. 

Rivade a cjase ’o 'eri disperade, 'o vaivi, e la none che di- 

seve: cumò no pues fini chest puar cjalzut in tun moment, 
ce vino di fa? Po j vigni une idée: — Viodin s’o cjati un cjal- 
züt dal nono ch'al sedi blanc e che nol semei doprát. Lu cja- 
tà je, ma jo ’o continuavi a vai e a dî che no si podeve imbroa 
la mestre, Ormai nol restave che fa tasé la cussienze e prepa- 
ra ben ben il pacut cun tant nastrin ros; — Viostu ce ben — 
'e diseve none Marie che forsi non veve mai imbroiat in vite 
sò. Jo mi calmai, ma quant ch'al vigni il moment di conse- 
ena il cjalzüt, 'o tremavi e ’o jeri rosse tant che il nastrin. 

La mestre Durazzano mi cjalà, 'e capi dut e, buine come 
ch'e jere, 'e fase finte di no vé capit. 

In chel moment la varés bussade. 


LUCIA SCOZIERO 


dox ake E E e e e 


INDUVINILE! 
... O une cucade a p. 217 


Al va jü siviland e al torne st gotand. 
Fiic di ca, fiic di la e cjar vive tal miez. 

I numars dal lot 


1 
Frutin, soreli, svuarbecjavai 
2 
Lune, pès, musiche 
3 
Gjambe, turcli, soflet, pas 
4 
Balcon, cil stelat, palaz 
5 
Casse di muart, mans, arc 
6 
Cjasute, quart di lune, miluz 
7 
Cjaldir, calamar, carucule 
8 
Fuarfis, cjan, libri 
9 


Caratel, cjscjel, martiel 

Gnozzade cosache a Tresesin 


Ai prins di setembar dal 1944, al mancjave pòc a misdi, 
su la scjalinade de glesie di Tresésin, al steve in pins, fèr co- 
me une statue, un pope dut invuluzat tun capot di pèl di pio- 
re blanche, chel che lêr a’ clamin il «tulip» e sul cjäf une 
grande scufe di pèl gris, imò pui grande di un colbac. I trese- 
mans lu cjalavin cun curiositat chel toc di omenon, fèr come 
di piére sul pat de scjalinade. E subit dopo si comenzave a 
sinti i còros ch'a rivavin da lontan cu lis caretis a tir di doi 
cjavai. A' vignivin su pal borc ch'al rintronave di chès vòs 
di femine cun tun motif che si ripeteve e ch'al finive cun tu- 
ne gheade sutile come un sivil. 

Cuatri cjars incolmenäz di feminis e fruz e denant e daür 
e in bande une ventine di cosacs cu lis lór munturis, i «cec- 
men», tiradis a gnüf, j cjavai pelós strigház dal polvar, lis 
fibiis lustradis cul modon, j cjars dute une sgjarnete di stris- 
sulis di cjarte colorade. I tresemans a' viarzevin balcons, a' 
jessevin su lis puartis a curiosa. 

Riváz, cjárs e cjavai, su la plaze de glesie, li si fermavin 
a spieta il nuviz ch'al rivave subit dopo di dute buride sul 
so cjaval parmalòs. E di cemüt ch'al cavalcave si viodeve che 
il nuviz al jere un «dgighit»: ven a stai un ch'al dopre il cja- 
val a memorie, senze redinis e senze siele. Cul so zuf unzüt 
für de barete, al smontave dal cjaval alzant la gjambe par 
denant e al judave la nuvizze a smonta-ju dal so cjar inghir- 
landát. Po' a braz, a' tacavin la scjalinade fin ai pis dal po- 
pe, là che si inzenoglavin. Il pope ur meteve lis mans sul cjaf, 

po’ ju invidave a jenträ in glesie. Daür a’ vignivin i invidaz: 
i cosacs cul stivai lustraz cul cjalimp de pae brusade e il fru- 
stin in man, cu la bande zale tai bregòns chei dal Terek, cu 
la bande rosse chei dal Don; po’ lis feminis, drugulis e grues- 
sis, lis còtulis a rosis, il fazzül blanc sul cjaf; i fruz mal gaba- 
naz cun viestis masse grandis ch’a strissinavin partiare. 

La cerimonie in glesie ’e durave cuasi dòs oris: i nuviz, pa- 
rentri un nül d'incens, si scambiavin lis coronis ch'a vevin 
sul cjaf, si metevin 1 anel. 

Po’ a’ tacavin prejeris cjantadis, impromessis, auguris, ri- 
verenzis, inchins, gjenuflessions, continuo bussä di iconis, 
segnos di crês ch’a semeavin une gjnastiche: insome a’ fase- 
vin un manez di chei. 

Finide la cerimonie, il pope cun dute la companie, al jes- 
seve di glese e si fermave sul sagrat tal miez di dute ché int 
colorade, lis spadis lustris dai cosacs, lis bandis sui bregòns 
zalis e rossis, sul cjaf baretis o colbac; il svolopa des còtulis 
des feminis ch’a scovavin lis pieris; i fruz insiliòs e spauriz 
e lui tal miez cul so «tulup» di piore blancje. A un dat mo- 
ment, duc’ si metevin a bussási un cul altri e a dîs] robis tune 
orele come in segret: che il sagrat al semeave il palc di une 
comedie. Il nuviz po’ si gjavave un stival e al strucjave par- 
tiare un puins di forment che un сораг! J veve mitüt prime 
di parti come puarte furtune. Ce pecjat no vé vude une ma- 
chine par une fotografie a colòrs! 

La nuvizze ’e veve une muse come une pagnoche di farine 
scure, pizzule e gruesse. Il nuviz inbande, cosac dal Terek, 
scjafoját tun golet blanc masse strent, al jere un biel "zove- 
nat sui vincjecinc, moro di muse, cul zuf onzüt e i cjavei slis- 


37 





saz cul sain ch'al slisive tal soreli. 


Intant tal pais si jere sparnizzade la vòs dal matrimoni co- 
sac. chei ch'a vignivin su di Luvina a contavin di vé viodüt 
a Luseria a jessi de vile di Masieri un cjar dut flochetat e plen 
di feminis ch’a cjantavin; e ancje chei dal borc disot a’ con- 
tavin di vé viodüt a Jessi un cjär dai cjasai di Padelin, ch'e 
scugnive sel une fieste. Altris doi cjärs a’ jerin rivaz di Osöf 
pal stradon e, cjataz duc’ insieme insomp dal pais, a’ jerin 
vignüz su pal borc cjantant ch'e semeave une mascarade. 

Е cumò un pòs di tresemans daz dòngje de curiositat, a’ 
cjalavin la gnozzade cosache sul sagrat de glesie, duc’ intor 
dal pope ch’al deve benedizions e duc’ j bussavin la man: par- 
fin un «sotnik» cui gráz d’arint su lis spalinis e il mitra poiát 
su la panze, parfin lui si pleave a bussaj la man al pope. 

Vignüz su la plazze dòngje i cjavai, une trentine, i cosacs 
a’ cjaminavin come nie su lis bujazzis imo cjaldis, apene fa- 
tis e lis feminis lis fasevin cori atêr cul or strissinát des cotu- 
lis di fieste a rosis. Po’ duc’ a’ jentravin «Alla Campana» 
la ch’al jere preparat par lòr un gusta di lusso cun tun gulasc 
di cjavre e une sdrume di vas di civolis, cudumars e peva- 
rons sot asét che lôr a’ usavin bevi come rosolio. Denant di 
ogni plat al jere un veri di vin blanc о neri, un litro о un do- 
pli; e cualchi pan todesc a forme di modon, neri come il pe- 
cjat. I cosacs a’ jentravin in plen ta'l'ostarie e a’ puartavin 
cun sé, come un nil, l'odór dal incens e di sudòr ch'a vevin 
intorsi e chel des bujazzis di cjaval ch'a vevin tai pis. E li 
a’ cjapavin puest intor des taulis. Su insomp a’ jerin i nuviz, 
proprit tal miez e lis lêr sedons, i pirons e 1 curtis a’ jerin 
leäz insieme cun tun fil di lane pènze. Il pope, dent cuissa 
cualis peraulis o prejeris, al disleave il grop de lane pelòse 

e duc’ si metevin a mangjä. Il gulasc di cjavre, bulit par Oris, 
pevarat, salat e plen di papriche, al fumave tai plaz di fa po- 
re. I cosacs a' pacjavin a plene bòcje e il brit ur spergotave 
ju pe muse fin sul golet de cjamese. I fruz a’ lavoravin tai 
plaz cu lis mans, po’ s’es netavin tai cjavei, po’ lis metevin 
di gnüf tal plat a cirisi un toc di cjär di cjavre. Cumò l'odór 
dal incens, di sudòr e des bujazzis, si misturave cul odòr fuart 
dal gulasc e de naftaline des còtulis des feminis. I nuviz, a 
une vosade dai invidaz, si bussavin su la bòcje e il brit ur 
` coreve sui vistîz. E intant a’ metevin lis mans tai vas dai cu- 
dumars e si jemplavin la bòcje di “zardiniere e, une volte fi- 
nide chê, a’ scolavin a turno l'asèt ch’al restave tal vas. Po’ 
a’ tacavin i modons dal pan todesc par fa lis sopis tal vin 
i blanco néri. E li il vin nol jere mai vonde e, scolät un litro 
o doi paromp, a ndi ordenavin di altri: «Politra vina! Cer- 
na vina!». 

I prins a incjocasi a’ son staz 1 fruz che an comenzat a cò- 
risi daür e a tombolasi sot lis taulis. Po’ lis feminis che, pûr 
tigninsi duris par pore dai omps, a’ cjantavin a bòcje plene, 
cimiant di dutis lis bandis. 

Po’ i omps, cu la munture disbotonade, a’ comenzavin a 
bala la «prisiadka» batensi i stivai cu lis mans e saltant su 
lis taulis. La balfuerie `e jere scjadenade, lis siabulis a’ taja- 
vin il nül dal fun dai spagnolez faz cu la cjarte di gjornäl, 
il davoi al cresseve, ma no par chest si rompeve una tazze 
o une raine. 

Finit di mangjä, di bevi e di bala, doi cosacs su la cuaran- 
tine, un cu la bande zale sui bregons e un cu la bande rosse, 
magari i paris dai nuviz, a’ tiravin fir de gjachete un ròdul 
di cjartis di mil resintis, apene vudis dal Gaulaiter di Triest 

ea’ pajavin il disturp: «Scuolca, mama» fin l’ultin centesin, 
anzit lassant un dusinte francs di buineman. 

Po’ tigninsi pai braz un cul altri, a’ jessevin cjantant duc’ 

inieme une canzon ch’e semeave une vilote furlane e che Ri- 
no Comari, ch’al jere stat in uere in Russie passe doi ains, 
al traduseve par furlan: «О vés di vient sul Don là che si 
sta lègris e la "zornade ’e je pui curte. Lassü di nò nissun are, 
nissun semene, né si cjape-sù; no si tiès né si file, lassù di 
no nome si bale!». 
Rivadis lis feminis e i fruz ai cjars e ai lòr cjavai — che in 
tantis oris a’ vevin jemplade la plazze di bujazzis — si rimpi- 
navin su lis ruedis, sul stadei, sul paradòr fin a cola su lis 
sentis e li a’ restavin. 

I cosacs a' saltavin sui lòr cjavaluz pardatir come zujant 
di cavalete e, jenfri sbars, rips e sburtons, a’ cjapavin la vie 
di cjase ch'al jere cuasi scür. 

Sul tart lis sioris de plazze, a’ jessevin cun scovis e cartons 
a cjapa su balotis di cjaval pai canelòns ch'a vevin tai vas. 


ALAN BRUSINI 








Sòl Diu lu sa 


Sôl Diu lu sa cemüt ch'e fas a gloti dut ce ch’al sbrove, 
il café bulint, il tè ch’al scote, la mignestre ch’e sbuente, nan- 
cje che dut chest al fos gjelato. Tanche mi è vignüt di pensä, 
che dute che robe infogade ch’e cjòl j fasi apene ghiti. E cus- 
si une biele di, intant che la femine ’e stave bevint il solit ca- 
fè, ch'al fumave come una colade de fondarie di Bertoli, i 
dis: — Sint Marie co vegnerä la tô ore, l’infiär a ti no ti fasa- 
ra difièt. 

_E jé: «Tas mostro che laju alè puest ancje par te.» 

E jo: «No ninine, no po staj e chest par tre buinis resòns. 

La prime: — No soi masse trist par la tal infiár 

La seconde: — No soi masse bon par la in paradis. 

La tiarze: — Il gno puest al è in purgatori e partànt 'o po- 
din "za saludasi fin di cumò dat che 1 fughisc’ dal Boborosso 
a’ ti spietin cu la pignate dal cafe». 


PUPI MARINAR (Benito Marin) 

Publicitât di une volte 


Culot e Pertot (ancje in ordin alfabetic `e 
sbrisse la rime) a’ jerin prong, e atenz ben 
s'intind, a fâ spindi duc’: une cartuline e 
un garabatul, dal rest, a’ son simpri con- 
ventaz. 


* < * 


GOR Be tue n DER a UR DEE Se rte et C ESR CD üe Sr 


II Strolic pal 1921 


KL Sat 

ANTONIO PERTOT - GORIZIA 


Corso G. Verdi, 37 - Via йиш, 4 
STABILIMEN ro 
Legatoria - Rigatoria - Fabbrica quaderni - Bloks 
- Registri commerciali - Scatole d'ogni genere 
= (Calendari e Cartelli réclame —— 





Nol vent dome ciarte sior Toni Pertòt, / 
ma 'l vent cartulinis, cornis e quadrüz, A = 
| sake pal seuelar, libréns par lom dòt: A 


| par chest là di lui a spindi ’e van duc’! 





e une caterve imense di grabatui, 

e dut a presit propri convenient. 

Par chest ogni aventór, 

¢ al sei puarét o sior, 

‘al jes dal so Zen un mont content. 


G. CU LOT JUNIOR 


Piazza Grande - GORIZIA - (angolo Rastelii) 


A ? 
A Sior G. SULOT junior al vent zuiatui 








Specialità PALLE a CALCIO originali Hausa-8crum 


Matine 


Matine: 

scarpis zàlis e un vas 
di canelòns 

su la fignèstre viarte. 


Lis passaris sui cops 

'e sintin cisicánt 

il gtist de ploe. 

Otübar 

moribónt al trime 

tes fuéis dal cocolár. 
Adór dal cjást “ne coce 
- rosse di vergógne - 

'e mostre la so panse. 


MARIO ARGANTE 











MARZ 
Pentecostis dal Spirtusant 

. Cunegonde 
Luzio 
Andrian 

. Perpetue 

Gjralt 

. Francescje Romane 
. Simplici 

. Costantin 

. Luis Orion 

. CRISTINE 

S. Matilde 

S. Luise Marillac 

Ss. Hari e Tazian 

S. Patrizi 

S. Ciril di Jerusalem 

5. Josef 

DOMENIE DI PASSION 


‚ S. Benedet 


S. Benvingnüt 

S. Типы dal Perù 
S. Romul 

Madone Nunziade 
S. Manuel 
DOMENIE ULIVE 


S. Sperance 
S. Secont 
S. Medeo 
Joibe Sante 

Ricuart dal mês 


Il lavadör de roe 
nol coventave plui 
es feminis 

par lava bleons 
tal crit de aghe... 


Lavadòr di brée 
cui clauz inrusiniz! 


Subit dopo gustat 
cui prins bregonuz 
CUIZ 

si cjatavin dulintòr 
1 fruz... 


Е.В. 


Tiere Mé! 


La sere quant ch’o torni, soresere 
tal ultin des més oris di lavör, 

ce sgrisul co di cuintri la riviere 
tun paradis di liis e di colör! 


cul blu laju da l'ultime bariere, 

cul cil ch’al è ип meracul dal Signòr; 

e cun ché cjase mé, ché colombere, 

la ch'al mi spiete a ridimi l'amór! 
Visan'mi dal passat, a un tal spetàcul 
dulà che il voli al gjolt e il cür al tete, 
ne pues no dimi: - O mostro di batacul: 
che tu ás zirät il mont incocalit 

in cercje par tanc’ ains d'une cujete 
ch'e jere, invezzi, chenti, e in nissun sit! 


(II Strolic pal 1958) MENI 

ELA en 


I cjans 


La femine di Tite 

`e à tant amor pai cjans ch'a còstin tant, 
ma la sô vite 

cun Tite, dome displasés e afans. 


'E à tant vajüt che lis amiis j an dite 
di divorzid se propit no pò plui, 

ma ‘e à rispuindút che lui, 

cun dut ch’e coste cjare, jé, la ten: 
ma i cjans, cui ju manten? 


L.C. 








PRIMAVERA 


Chel soreli ch’al passa al Pic 
sensa la vargogna da scuondisi 
davour Somaguda; 

chel florut blanc 

ch'a nal à finit, ’ncimò, 

da bevi la néif frada; 

chel pes ch’al sciassa i bras 
cui ultims ciandilòs di glassa; 
chel miarli furbu 

ch'a nal rôba pi la fregala 
ma al frosc sec... 


A’ i primavera! 


(furlan di For di Sore) ARMANDO CLERICI 


Pic = non de piche de mont Somaguda 

I numars dal lot 


10 
Ròl, scorie, canon 
11 
Gjal, anel, pese 
12 || 
Cane, tor, dds ocjs | 
13 
Incuin, panole, cjandele 
14 
Butiliis, sgarpion, fuartezze 
15 
Mulin a vint, orloi, ùe 
16 
Tambur, cjampane, arbul 
17 
Amis, ucelat, filtro 
18 


Mandulin, tre stelis, vistiz di femine 

Viarte 


Vué ’o ai sintüt a zornä l’odulin. Alèancjemò crit il timp. 

Ma sul misdi si respire Pajar de viarte. Si lu capis dal da- 
voi des passaris e dal profum de tiare che il cjalt al sta par riva. 
Qualchidun al a dat fuc a un prat e l'odór dal fum si misture 
cul nasebon d'un bosc di acacis che un riul al bagne. 

Tu cjaminis! Content! Legri! 

Feminis a trops pai cjamps a ciri jarbis e litum! 

I prins moròs par man 'e van. E fruz, fruz in biciclete ch'e 
sghinglinin corint-vie come saetis. Il lôr sberlä lu tornin a cjatä 
tai práz li che lór si sburtin tor di un balon di pezzot. 

Lidrichesse, fretae, urtizzon, lidric cul poc, salam e un got 
di nostran su la nestre taule. Ardielut e tis dirs, formadi e 
polente par une mirinde cui amis. 

Primevere 'e cór legre a movi lis cjampanis dal Friül. 

Fieste di lüs, di vite! 'E tocje 1 butui des vis, dai cjariesárs 
e piarzui, si ferme a cjapä-sü un quatri cisignocs par daju 
di strade a un vecjo ch'al và cidin pai roncs. 

Frascjs pai pais e sagris di zoventit. 

Svoi di ucei ch'e tornin. Sanc che si torombule. Sperancis 
ch'e menin. 


GIANNINO ANGELI 

Scais 


Tal jugn dal 1964, Vig) Ciceri, buin’anime, mi faseve riva 
une letare indula che mi informave che il Consei de Filologj- 
che in considerazion «dei tuoi alti meriti organizzativi» ala 
decidüt di cedimi un Vocabolari Pirona, no «rileät», cul scont 
dal 80%. 

Tal men dal ‘87, il President Mizzau mi faseve savé che 
il Consei (su propueste di siore Andreine Ciceri), in conside- 
razion dal me «attaccamento e dedizione» ae Societat, mi veve 
sielzüt come Fiduciari di Zone. Par no fami stracapi al zon- 
tave il regolament indula ch’al è ben precisat che la carghe 
"e jè puramentri onorifiche e, venastáj, senze рае. 

Content come une pasche mi à vignüt adamenz Milio, un 
gno ami che, nancje finude la scuele al veve cjatat di lavora 
come garzon, la di siòr Lino fornar. 

Une di che si vin incuintrát j ài diti: «Milio, ’o ài sintüt 
che tu as vude la furtune di cjata lavòr. Dimi la veretat, ce- 
tant cjapistu par setemane?». 

Mi a rispuindüt: «Cumò soi in prove par tre més, siche- 
duncje no mi dan nancje un franc. Dopo dai tre més, però, 
se dimostri interès par chest mistir, precis sul lavòr e puntual 
tal orari, siör Lino mi a imprumitüt ch’al mi radoplearä la 
pae.» 

* ж * 


Dopo la tragedie di Chernobyl, lis autoritaz nus уёуїп im- 
proibit di mangja verduris a fueie largje, parvie che tra stron- 

zio, cesio e altris tuessins, "e superavin i nanicuril limitáz par 
lez. 

Invezit, quanche par cause dai pesticidi l'aghe 'e je stade 
intosseade di atrazina, betrazone e altri, il Ministro al a burit- 
für une ordenanze che tirave-su «il tasso di tollerabilità» e 
a colp l'aghe intosseade 'e je doventade bevibil. 

Ce che ul di une ordenanze! 


Bepi Postet buin'anime, becjar di Roncjs di Monfalcon, 
al veve une machine che la doprave sedi pal so lavòr sedi par 
la a spass di lunis. 

Un dopomisdi ch’al si cjatave su pal Cuei, insiemit cul so 
ami Gastone Battistella, il motòr al scomenze a stranudá e, 
pòc dopo, si ferme. 

Dopo vé tant sbisiat di ca e di la, finalmentri al rive a tirä- 
su il cofano. Il motòr al fumave come une pignate atomiche. 

Gastone che nol jere jessüt da machine par no cjapä frèt, 
1] domande: «E cumò, Bepi, ce intindistu fa?». 

Bepi ch'al veve la patent ma `e jere la prime volte ch'al 
viodeve un motör, j rispuint: «Intant mi scjaldi lis mans!». 


«Me pari — `e diseve une frutine a scuele — al e l’omp 
plui veloz dal mont. Al ë impiegát statäl, al lavore fintramai 
lis dós e a la une e mieze al è 'zaromái a cjase ch'al guste». 

Gastone, di Roncjs di Monfalcon, un vedran di sessante 
e passe ains, quant ch’al jere su la trentine, j veve vignude- 
su ché di sposasi.. E cun chest proposit, une di al si presente 
la di un plevan ch'al cognosseve ancjemò dal timp de dutri- 
ne, e j dis: «Don Geraldo, lui ch'al cognös dute la int dal 
pais, jo о” varès intenzions sèris di tirami dongje une brave 
feminute». 

Il plevan cence nancje lassalu fini di di ce ch'al veve di di, 
j rispuint: «Gastone, il Signòr ti a dade une grazie. Tegnile 
dacont!». 


VICO BRESSAN 


3k sk sk sk oe LEALI 


INDUVINILE! 
... O une cucade a p. 217 


Cui che la fas, la fas par vendi, 
cui che la compre no la dopre, 
cui che la dopre no la viòt. 

Viarte in mont 


I prins butui dai baras a’ somein flocs di néf pojaz su sgri- 
fis ch'a sgarfn il cil. Il riul, stat сїйїп dut l'inviár par vie de 
glazze, al fas sinti il so sunsür. I pestelacs, sburtant la jarbe 
'zale, si fasin viodi contornäz di fuels verdis. I cidivocs, pi- 
pins curiös, a’ cjalin i uceluz ch'a svoletin e ch'a van a poja- 
si su l’agar par crea une gnove famèe. 

Gjldo al ven dongje ros in muse, sudat; al a menat dongje 
il fen de staipe cu la louze par infenä lis vacjs; j da une viole 
a Rose, la prime, un altre la ten in bocje par sinti il savör 
enuf de nature ch’e si svèe. 

Für de puarte, sintade su la cjadrée dongje dai lens, la no- 
ne `e sbat la butilie de sbrume par fa la spongje; la batude 
la bevara il nono, par slizeri il sanc. La viele ’e scjalde i uès 
tal soréli е "a dis che mai come chest'an 'e sint la salüt a re- 
suri. Ogni an cussi! 

'O sin dongje Pasche e 'za si bute für lis cuviartis a cjapa 
il prin soréli, po dopo i cjaldirs di ram par lustraju cu l'azèt, 
farine di polente e sál. 

| nui blancs a'galopin tal cil e a' somein il spieli dal prát, 
dulà ch'a passonin lis pioris. Lis besteutis si svein, a' sintin 
i rumórs gnüfs tal cidinór dal bosc. Un cjavrül al passe, al 
à 1 cuárs fodráz di muscli e al và a russaju in tór di un pez 
par paré bon vie pa’ l’estät. 

Dulintór al nil di viarte! 

Si met a sujá la robe di mudäsi sul pojül, cussì "e vara finit 
di spergota su la plote de cusine. 


58 








I fruz a’ son laz a scuele di buinore duc’ intabaras e cumo 
a’ vegnin dongje scalmanaz, plens di sét e mostrant il capot 
a tis bandiere. Ancje lêr a’ sintin il tividin de viarte. 

I stecs dai canelons, plataz tal scür dal camarin, a’ mudin 
colòr e si pò daj un got di aghe. 

Tòr misdi si spalanchin i balcons cussi il bonodòr dal pez 
e dal fajar, brusáz vie pa’ l'inviár, al và a zontási a chel ch’al 
ven dal fen butat ju pe trombe de stale. 

Al è un odor grévi ch'al si misture cul zefiret ch al puarte 
il prin profum dal muscli. 

Ogni an simpri cussi e ogni an, te viarte, si torne a nassi. 


SERGJO VISENTIN 


3⁄E 3k sk 3k E hh d 


INDUVINILE! 
... O une cucade a p. 217 


Nô lu viodin simpri, 

il re lu viôt qualchi volte, 
il pape mai, 

e Dio no lu à mai viodüt. 

Publicitat di une volte 


Cul «Dentist American» in Marcjät Vieri 
no mancjavin, lafenö, nuvitäz a pro di 
dinc’ e dentieris! A di la veretät al fas un 
ciart efièt a viodi declarade une «patente» 
'mericane in... furlan, ma dal sigür co si 
tratave di puinz bisugnave pandi un agjor- 
nament internazionäl. 

Di scaturísi, dutcas, a pensa trop timp che 
si scugne spietä in di di uê - se pardabon 
i lavors a’ vignivin consegnaz «te stesse 
zornade de ordinazion». 

Po stai che juste a chel riuart il cavalir Er- 
nesto Licciardelli, diretör dal lavoratòri, 
al sedi stat propit american! 


*G* 


I] Strolic pal 1922 

Dentist Анап 


L'unic a Udin c'al fasi і lavürs di protesi — 
secònt I ultin sisteme American [ 


Dine’ - Dentieris artifizials in vulcanite 





e aur - Dine" a perno - Coronis d'aur 
- Puinz a l'Americàne (bridge - works) 
- Aparècios par drezzà i dine”. 








Riparazions 
-Dentieris senze palät 
Consegne dai lavors te stesse zornade 
de ordinazion. 
— UDIN ———— 
Marciat Vieri n. 41 ` 


Al è viart due i dis des 9. a misdi 
e des 2 es 4 dopo misdi. 


Me nona 


Do liniis di vint 

tan recuars di miseria. 

`A ti varda cun vui stracs 
parsè massa li’ paginis 

tal libri dai fioi... 

S a parla, а cianta. 

Di not Са inglutis 

i rosaris frugäs 

tan deis ch’a somèin bachès. 
'A porta a passòn li” aucis 
e `a no si nequars che la stradela 
'a si scurta sempri di pi... 


(furlan di Bagnarole) GIACOMO VIT 

AVRIL 
Presentazion al templi 

IV 


Vinars Sant 
Sabide Sante 
PASCHE 


5. 


Isidoro (Pascute) 


S. Vicenz Ferrer 


S. Celestin 

S. Zuan Batiste de la Salle 
S. 
S 


Redent 
Ilde 


IN ALBIS 


. Stanislau 
. Juli 

. Gildo 

. Lambert 

. Nastasie 

. Bernardete 
. NICET 


. Galdin 

. Eme 

. Adalgise 

. Anselm di Aoste 
. Italo 

. Eline Valentinis 
. FEDEL 


. MARC (Fieste Nazionäl) 
. Marcelin 

. dite 

. Pauli de Crés 

. Catarine di Siene 

. Piu pape 

Ricuart dal mês 


Pasche 

'e jere za 
tes rósis 
pai curtíl... 


Ma i fruz 
pal pais 

a” spietavin 
Vinars Sant! 


Dopo cene 
dapît l'altár 
s'ingrumavin 
duc” insieme. 


Distudadis 

lis cjandelis 

joi, fantaz, 

ce scrazzuladis... 


E.B. 





A spas pal Friül 


Ce biel paisut ch’al ë Tarvis! E ce tant ben preparät a rice- 
vi chei ch'a uèlin lâ a visitalu d’istat! Cjasamenz, bielis vilis, 
locandis, la che si béf e si mangje pulit, e ancje a presi. Po’ 
si cjate di dut, tes buteghis. 

Si é fat. 

Un gno barbe ch’al è tornat a vedélu chest an, dopo tren- 
t'agn che nol leve, al ё restat scaturit. Al confrontave ce ch'al 
viodeve cun ce che si visave di vë viodüt tai siei арп, e nol 
faseve che di: 

— Òscul òscul, ce robis!. — 

Co pero al a viodüt chel zardinut su pe rive (a man zampe 
lant sü viars la plazze de glesie, là ch’al & chel munument a 
no sai ce studiät), plen di lenghe di vacje, di lavaz e di urtiis 
tant ch'al "ere; chel rival ad òr de strade basse fodrat ancje 
chel di jerbatis: — Ca e” an dut — dissal — ma falcez no 
an di vênt. E si che la Stirie "e je a un pas ve’, — dissal — 
ch'e a inventáz i falcez e chan fas di chei ch'a durin cent 
agn! 


(Il Strolic pal 1961) MENI 

DU = 


Trombaz 1987 


A’ vevin ché di jéssi deputaz , 

no ju an elèz , si dis ch'a son trombáz. 
Lör, aviliz a muart, 

no vint nissun confuart e’ an la lune. 


Ma anin po, siörs, parcè séso cussi, 

ce staiso ali ancjemö platäz , cidins! 
Trombäz...? Une furtune! Disgraziaz 
a’ son i elèz, clamáz ““i ciciulins”” (') 


L.C. 


(1) Ilona Staller, elete deputât radical tal 1987, 'e à definiz i elèz 
“| miei cicciolini””. 

Vere! 


Спо nono Vigj al jere sui paradörs: di setemanis une 155 
malandrete lu scjassave dut e tai ultins dis no j lassave plui 
nancje tira flat. I] miedi, une volte scoltat e tucat, co al vigni 
für de cjamare, nol disè nuje: al nizza nome il ciaf. Tite, il 
pizzighet, nol fidave l'ore di sotera qualchidun par cjapa qual- 
chi clanfar tant di distuda la sêt ta l’osterie! Sicheduncje, sa- 
vit che il miedi al jere lät-vie di li di Vigj senze nancje lassá 
une rezipe, al lè di bot-e-sclop la di Righin e... «Für miez 
di neri che doman o passan t'al pai!». 

E ju di gust il neri pal gasalar! 

Cenoné gno nono, vòtu pa la scusse dure votu pal briz 
de sò Miute, in cjaf a qualchi zornade al torna a da di ca 
e a ripijasi. 

Paraltri al restave il miez litro di paja e Righin, ogni volte 
ch’al olmave Tite, j mutivave: «E alore chel neri?». E lui: 
«Eh, al vignara ben il moment...». 

Apene che gno nono al podè sgripia für di cjase, al lè a 
bagnasi il bec la di Righin e cussi al save il fat dal miez litro. 
Sul moment al resta interdet; ma po, no volint sintisi in cau- 
se - sevi pûr senze colpe - dal debit, al pensá di scancelälu 
e di da ancje une prionte. 

Quant che po al brinca pe strade Tite, ch’al fasè fente di 
no vèlu viodüt, j disè dut gjubiäl: «Cjoh, Tite, nol convente 
che tu spietis ch’o tiri i sghiréz: alè pront par te chel altri 
miez di neri!». 


LUZIO PERÈS 

Vive la diferenze 


No capis par ce reson 

ch’e stan lant a mated 

in tun afar ch’al уй benon 
des origjnis in ca, 

venastai chel alc, chel quit, 
chel continuo nizzulasi 

tra bussadis e muardudis, 
chel no plui podé sta senze, 
chel eterno tichignäsi, 

e po ancje ches robutis, 
biele e sane diferenze 

tra mascjus e femenutis. 
Cumö al use (unisex 

e par colpe di ché mode 

in cers cas si scugnarès 
cjalä propit sot de code 
par capi che in fin dai cons 
si trate nome di aparenze 

e che j omps `e rèstin omps 
cu la permanent o senze, 
cui golfus colör di rose, 

cui rincjns, cui brazzalès, 
cu lis galis te cjamese; 

e no'l ül disi propit nie 








se lis sioris 'e an a man 
modis gnovis, spagnolès, 

s'e bèvin tajs ta’ l’ostarie, 

o s’e disin di no rompjur 
argomens... che lòr no an. 
No. In dut chest no cjatarès 
nie di mal, di sconvenient. 
Dopodut al é progres, 
mancipazion, meorament. 
Ma par tante atenzion 

ch’o meti, par tant resonament, 
di une robe no capis 

ni il motif ni la funzion: 
parce j métino a lis sioris 

i batons tal petolon? 


DIEGO CINELLO 

I numars dal lot 


19 
Sclapezoc, moretine, scjaipule 
20 
Trombe, lujaniis, scarpe 
21 
Bocalete, corais, man 
22 
Revolvar, pugnäl, cjalderie 
23 
Volp, forcje par impicja 
24 
Grison, doi soldäz 
25 
Piramidis, arc di S. Marc, mus 
26 
Glesie, doi che si bussin, arioplan 
21 


Armar, scove, dol pins 

Di no crodi 


Tal 1980 ’o lavoravi a Padue, te filial di une grande azien- 
de farmaceutiche. La sede ’e jere in tun condomini e quan- 
che par riunions e altris nàinis "o stavi in ufizi, "o lassavi la 
machine su la strade. Mi jere comut vele pronte par lá lá dai 
clienz, о a gusta e a cene. 

Une biele sere, siarät l'ufizi, 'o voi par coh la machine, 
ma cheste no jere plui dula che la vevi lassade. Cir di ca cjale 
di la, nuje: la vevin robade. Une Alfete, la miör machine ch’o 
vès mai vude! 

Sorprese, rabie, displasé. 

“O voi in questure a fa la denunzie. 

Planc, planc, cul timp a la, rabie e displasé a’ deventarin 
rassegnazion. A’ passärin altris ains; ma dal '87 mi rive une 
cjarte che mi dis ch’o scugni paja 250.000 francs: 90.000 di 
bol su la machine che mi vevin robade, 90.000 di tasse par 
no vé pajat il bol, e 70.000 di interès par no vé pajat ni bol, 
ni tasse. ... Crament... ce sucedial...? 

Al jere sucedüt che tal "83 a’ vevin fate une lez che no si 
pajave plui il bol di circolazion, ma ché tasse stesse `e jere 
deventade une predial su la proprietat de machine: venastaj 
che si scugnive paja il bol ancje se la machine `e polsave. E 
po’ jo, dal "83, dopo tre agn, ’o varès уш di torna a dî che 
la machine no la vevi plui e che m'e vevin robade. 

“Ma — j dis al impiegat — ch’al cjali ch’o ai 'za fate la 
denunzie in questure’’, e j mostri une copie de stesse. 

“No — mi rispuint — lui dal '83 al veve di lá tun altri ufi- 

zi e fa la cancelazion dal otomobil”. 

“Ma no jsal simpri il Stát?”” 'o ai vat cûr di domanda. No. 
Mi spiegärin che il Ministeri dal Interno nol jere il Ministeri 
de Finanzie e che tra lêr no si fevelavin. 

Moral: tocje paid e po’ fa domande par vé indaür i bèz 
—educ’ sa ce premure ch'e an di tornätaj! — E paja 'o scu- 
gnarai ancje pal "84, "85, "86, parceche dome dal "87 ’o ài 
fate ché benedete cancelazion. 

Di no crodi, ma di cumò indenant, no si podara plui fasi 
roba la machine! 


LUCIANO VERONA 


HERA 


INDUVINILE! 
... O une cucade a p. 217 


Intant che il pari al nas, 
il ff '] è za lat sul solar. 

Publicitat di une volte 


Se rivave a providdi par qualchi «suste» 
delicadute, opur pal matéz gnarvòs de pan- 
ze (il madron), ché speziarie `e faseve ina- 
lore buine rime cun ligrie. 

Si podarès scrupulä ch’al mancjave l'avi- 
liment dal tichet. 


*S* 


II Strolic pal 1922 

Ka RA A 


la Speziarie de dal Miracal - f 


® In te Place Contarene Se ti mancie qualchi suste 4 
| Jè une buine Speziarie Setu àsl’èrnieoil..madron Y 
. Se la tos a ti remêne An l'imprèst che ta la juste $ 
| Ta la parin subit vie E tu tornis subit bon. El 


| Se piardüt un voli in vuere Mil rimiediz e mil strumenz & 
Ë A tu vessis par disgrazie Par ridati Valigrie 

. Tal rimetin in maniere Oh malâz convalescènz 
Z Che benòn ti zire e spàzie, Ce gran buine Speziarie! 


Si allude alla Farmacia “ALLA LOGGIA,, della 
Ditta Beltrame la quale tiene Deposito di Specialità, 

; occhi artificiali, istrumenti per chirurgia, calze ela- 
RE cinti, ventriere, ecc. 

$ Se il Laris al è fuart e resistent 

$ e son ce tant plui fuarz e resistènz 
# di LARISE i ciapiei: 

son elegànz, son biei, 

j © a presit une vore convenient, S 
š @appelleria LEOPOLDO LARISE 


GORIZIA - Piazza Cavour ex Duome 2 

ZOILO BERNARDIS - UDINE 


VIA SOTTOMONTE 5 


A 


Pianoforti - Organi da Chiesa - ротою ~ 


Piani efettrici e Piani automatici 


TECNICO PRESSO LE MIGLIORI FABBRICHE ESTERE E NAZIONAL' 
RIPARAZIONI - ACCORDATURE 











La statua dal imperator 


Prin da uera dal "15 si ciatava, propi tal miez de plazza 
dal pais di Fara, la statua di Francesco Giuseppe in montura 
blancia biel in pis sun tun bocon di pedestal. Passant di li 
a vigniva par istint di alzà i voi par dai "na ociada magari 
di sbris. Duc’ la cognossevin lenti intòr ancia i pòrs ch’a vi- 
gnivin a ziri la caritat pa ciasis. Al polizzai al veva l'impègn 
di lavalu ogni di par via dai colomps ch’a lavin a pojasi sen- 
za rispiet propi sul ciaf. Ma sclopa la uèra e "l monument 
par man dai soldaz talians al ven sdrumat. Una miseriona 
penza a’ ven daür di ché bissabova ma istès si ciata *l timp 
par tira su un atri monument, chista volta, in memoria dal 
poeta iredentist Riccardo Pitteri cul bust di bronz e sot via 
la dedica di Vigj Domini. 

Ancia i pörs a’ tornin cumò indaür in purcission a slungiä 
la man pa puartis. Tant `l ê ver che une matina a ti capita 
in plazza una pora sclava dal Cuei ch’a si met a ciala di ca 
e di la cu l'anda come di ziri alc. Finalmentri, cucada la sta- 
tua dal Pitteri e crodint ch’al fos il vecio imperatór, cun tu- 
na vôs plena di passion 'e dis a fuart: «O Sief, torna, torna 
Sief, che una volta tu eris blanc e cumò a tu sês neri!» 


(furlan di Fara dal Lusinz) ANNA BOMBIG 

MAJ 
Crist tramiéz i Dotörs 





V 


+ 1 D S. JOSEF ARTESAN (Fieste dal Lavór) 
2 L S. Gjenio 
3 M Se Filip e Jacun 
4 M 5. Moniche 
5 J 5. Gotart 
6 V 5. Domeni Savio 
75 5. Gusto 
-+ 8 D 5. MENIE 
9L 5. Erman 
10 M S. Antonin 
li M S. Fabio 
12 J S. Leopolt 
13 V S. Mafalde 
14 S S. Matie apuestul 
+ 15 Р LA SENSE 
16 L 5. Ubalt 
17 М 5. Pascal 
18 М 5. Orlant 
19 J S. Ivo 
20 V S. Bernardin di Siene 
21 S S. Gjsele 
+ 22 D PENTECOSTIS 
23 L S. Flurinz 
24 М S. Marie Ausiliatrice 
25 M 5. Grivòr pape 
26 J 5. Filip Neri 
27 V S. Ustin di Canterbury 
28 S S. Milio 
+ 29 D SS. TRINITAT 
30 L Ss. Canzians di Aquilée 
3] M Visitazion de Madone 

Ricuart dal mês 


La gjte de scuele 
'e jere 

come une rogazion 
vie pe taviele... 


Cui voi 

a ciri sui arbui 
i niz de viarte, 
i fruz 

a’ svoletavin 
tant che cisilis 
di lunc i trois... 


Si fermavin in polse 
cu la mirindute 

in man 

nome denant 

une ancone di cjamp. 


E.B. 


Anguriis 


Misdi di Luj. Un cjalt! Come tun for. 

- Ce cjalt! - `e dis la Ghite, la madone, 
sujansi dal sudör che j côr j côr. 

- Par une angurie - `e suste, puare Ghite: 
- ^0 darés mieze vite. - 


Menut, il zinar, dongje, seneös, 
le sint e al jès di corse. J ’n’ puarte dôs. 


(Sal e pèvar, 1962) MENI 

ENT g 


Pasulin 
Dissal PierPauli: ‘‘A leimi chi in Friül 
"o ai vit un sòl: Marchet””. 


Ma vué a’ son tanc’ a proclamälu grant 
co il non in grant su tanc’ gjorndi e an let. 


L.C. 

Robis cul cotul 


‘Sefinut al fo puartat dal oculist par fa un esamp ’e viste. 
Il canai nol stave fèr, invessit di cjalä la tabele des letaris, 
al jere dut in smanez: al smalitave, al scalzave, al protesta- 
ve, al spizzigave l'infermiere. L’optometrist nol saveve plui 
ace sant avodasi. A la fin, sglonf di fote, par costrinzi il frut 
a cjala te direzion juste, al cjapa un sacut di cjarte, al ritaja 
dos busis pai vòi e lu infila tal cjaf dal frut: — E cumò dimi 
ce che tu viodis —, j berghela. Il canai si meté a vai. — E 
сито ce ti sucedial! — al domanda |’ optometrist. — 'O vuei 
i ocjai cun la montadure di metal lusint come ché di gno fra- 
di.. e no di cjarte! —, al susta. 


ж ж * 


Mirko al jere un ziremont. Al jere des bandis di Lusevere 
e subit daspò l'ultime uerate, jessint criure di lavòr in Friül, 
al lè in Austrie e di li, no si sa cun ce trabossinis, al riva fint 
in Russie. A puore sê mari j mandave qualchi cartuline quan- 
"che si visave. Une di al decidé di scrivi alc di plui, soredut 
par tranquiliza la vielute. — Mari cjarissime, no sta vé fasti- 
dis par me. 'O uadagni 100 rublos a la setemane, partant "o 
voi dispes a mangja tal spaz. La si cjate di mangja verzis in 
abondanze. Pense che miez polez rustit su la gredele al coste 
dome 8 rublos... —. Passäz un par di dis, al ricevè la visite 
de pulizie segrete che lu reclama al ordin, difidanlu di cjaca- 
ra mal de patrie dai lavoradòrs. Te letare di dopo, Mirko al 

scrivè: = Mame, culi dut alèmeraveòs. 'O uadagni 100 ru- 
blos "e setemane e 'o pues comprami un elefant intir, rustit, 
dut par 6 rublos. Ma se l'elefant no mi plas, ’o pues simpri 
zonta 2 rublos e comprami miez polez rustit su la gredele. 


* ж * 


Su di une lapide ’o ai let cheste scrite: — I] Paradis alè 
te ombrene des spadis —. E alore par cui ch’al prudele la 
pas e il disarmo no j reste altri che l'Infiar. 


Pieri si scrofave simpri adues de puarte grande de glesie 
intant che il predi al predicjave. Di spes s’inzussive di tant 
ch’al stave atent 'e peraule di Diu. II di di S. Pieri invessit, 
al restave dret come un pichet e atent `e predicje par sinti 
dut il ben sul so Sant. In ché di il plevan al conclude la pre- 
dicje cun chestis osservazions: —... conche 'o jerin fruz nus 
an simpri contat che l'agnul dal Signòr al stave de bande dre- 
te, mentri il diaul tentadòr al stave simpri de bande zampe. 
La tiare `e ricev dal cil une lûs di rifles e al pues dasi che la 
nestre anime si compuarti come l'inmagjne di un spieli: ven 
a stai che savolti l'ordin real e che sposti virtualmentri la drete 
azampe, e la zampe a drete...—. Chi ret, Pieri si volta viars 
la puarte e si movè per Jessi di glesie. Il plevan lu brincà e 
subit j berghela: — Indula vaiso, po, Pieri? —. E Pieri: — 
A cjase siòr plevan a rompi il spieli =. 

Al sarès facil maraveasi dal parcè che a un ciart moment 
de storie i oms a’ vedin bandonät il pajanesin par convertisi 
a une religjon plui severe e controlade, mentri a’ varessin po- 
dit continua a gjoldi lis gjondis dai plasés che il pajanesin 
nol condanave. Al sares facil se, a une plui atente analisi, 
no si scuviarzares che si puedin continua a gjoldi 1 stes pla- 
sés, cun la prionte de speranze di un premi te vite eterne. 


La vite pulitiche taliane `e je caraterizade de cressite e de 
inventive di gnüfs Ministeros. In viste de istituzion dal Mini- 
steri de ocupazion dai zovins, duc’ i 3 milions di disocupaz 
a' presentarin la domande pai plui svariaz concors. In plui 
si dèrin a ciri puntei fra miez des personalitàz plui in viste. 
Naturalmentri, dome une pizzule part di furtunaz a’ riesse- 
rin a sistemasi. E chei altris? A’ protestarin par ch’al vignis 
creat il Ministeri de Disocupazion. 


Robis cul cotul! 


TARCIS MUK (Tarcisio Venuti) 

I numars dal lot 


26 
Claf, carozze, barbezuan 
29 
Balarine, armis, dados 
30 
Muradòrs, tanais | 
31 
Fiasc, naf, rasòr 
32 
Jet, sintinele, luchet | 
33 
Balon, lance, doi caratei 
34 
Cjan di uardie, calamâr, gobo 
35 
Siele, lum, pale 
36 


Penei, cavalet, poltrone 

Maj 


Ti ai viodude un més di maj 

soresere in vial di Palme 

i vôi lustris di rosade 

come un’aghe risultive. | 
Ti ai sposade simpri in maj | 
tune glesie in Bordolee 

te stagjon plui morbinose 
di ché nestre zoventüt. 

E cumö che i més di maj 

a’ son squasi duc’ passáz 

se tu j disis a chel ca: 

sétu stuf di dut chel maj? 
Ti rispuint par simpri: Mai! 


L. VERONA 





Lussia e Bortul 


A cjcava di sticia, Lussia, co’ si meteva a vogla i ors par 
dongja al sid: ducju ben taponäs cu’ "na reit granda, cuntra 
li maloris dal timpat. 

Pensa chi, jé, ogni volta ch'al runtinava il temporal, a si 
siliava a stropa-ca-stropa-la, li sò echis, cun velètis di sac, 
par salva radic, vèrsis, bisi e ce altri, dai grignéi glaciäs. A 
ogni vierta di stagjon a businava, lagnansi cun Bortul — il 
sid om —, par ch’al si dicidès, "na buna volta, a fa un im- 
plant di sest encja lui, comi chéi altris ui ator. 

Bortul, al veva sempri tirat a lunc parvia ch’al veva calco- 
lat chi, сип ce ch’a’j vigneve a costa chel ghesèf, a cunvigne- 
va pi compra 'na brusiòla di vigjel chi cjapa-su un bar di radic 
dal siò. 

Ma, Lussia, no cerveava pa’ la spésa: a lu voleva e basta. 
E co’ j son capitas 1 aretras da la pinsion, a à poját ta la tau- 
la, un söra l'altri, duc’ i carantans ch'a coventavin; cussi, 
Bortul, nol a pudüt reönzi scüsis di sorta: al a cugnüt dicidi- 
si a fronta la vòra, encja par ch’a cessas da bruntula. 

А an sdragumät par ’zornadis, ducju doi, par planta tal 
peton tubos di fier; tira cuardins di aciar; e distira reis, adalt. 
Co’, finalmenti, a an finit da ingropa l'ultin firisin, un e l’altrı 
a erin scjanäs cu’ "na gota pa cjaviel; je, disgoitant i palmons 
c'un suspir di sudisfassion, a a dit: «Ben vala, ades i soi con- 
tenta!». E lui, strussiat e strac, a’ j a rispuindüt: «Si, si, ma 
pènsa: si ades no vès da vigni la tampièsta, ce freada chi va- 
rèssin cjapat!». 

ALDO TOMÈ 
(furlan di Mania) 

La mari di Rico 


Il grant cocolâr tal curtil, al gjoldeve soreli fin gnot e al 
tignive in ombrene un slambri di mür dal lic. Dapit di chel 
mir, "za i viei a’ vevin sistemát un len a ús di sente, par clocj 
ce lis clapis, ce i pinsirs, tra qualchi bugade di pipe, tai pòs 
momenz di polse. 

Ben, che mi suarbi s'o ài viodüt une sole volte tò mari An- 
zuline pojade su chel len. 

Jé si parave dal soreli sot il sò cjapielon di sclendare e ’e 
tarmenave di un scür a chel altri. Par solit, infaz, "e diseve 
che l'ombrene dal cocolár "e jere simpri fermine ali, ma ché 
dal so cjapiel "e vignive daür pardut. E ’e disbratave lis sòs 
vöris, putropis, senze padin. 

Esperte in dut e simpri di buine voe. Di peraule francje 
e sclete; mai in berte cun chês feminis. 'E governave la stale 
eicjòz. L'ort come un zardin. Ogni lunis unmont di lissie. 
A fa spese di buinore, par distrigasi in curt. E la volte ch'e 
lave tal Navarül a dä une man pai cjamps, nus strissinave 
datirj. Se nol jere di "zuja, nus pesave un pòc il cul, ma jé 
nus sgnacave in man forcje e riscjel: e cemüt ch’o spessea- 
vin! par tornä adore a intropäsi cu la mularie. 

Fin li, Rico, 'o vevi calcolat il car di tò mari a reson che 
no veve sgarät une di di fami l’üf sbatüt, nocate il so dafa. 
Quant che il tòr al mandave 1 quatri boz, jé `e veve bielza 
distacade la sò vòre e te cjase si sintive gurla une sedon tune 
scudiele. Jo ’o jeri in spiete tal curtil, lecanmi i lavris, intant 
che si madresseve l'aghegole in bocje e l'üf tal crep. Po si 
spalancave la puarte e *o sintivi vosä il gno non. Lis mans 

di t6 mari mi parferivin la scudiele cun dut il so plen, la se- 
donute e qualchi crostin di pan. A ti i üs no ti confasevin, 
almancu mi pareve di vê capit, e cussi tu ti sentavis aprüf 
di me a rosea un cudumar. 

Chel uf sbatit, par me, al voleve di tant. 

Ma une brute 'zornade, la ligrie e la vivezze di tò mari si 

son crevadis. La sô muse, induride e ingropade tun grant fa- 
zolet neri, "e someave ché di une Madone Dolorade. Al jere 
muart puar Gusto, to pari. 
Mi par ancjemò di viodi siore Anzuline, finalmentri in sen- 
ton, ingobide, su la bancje de cusine. No pensave plui a lis 
voris. E 'o viòt orepresint lis sòs lagrimis cjapa la strade des 
grispis, ju pe muse che ancje il soreli dal Navaril al veve in- 
scuride. 

La int a’ olsavin a cisicaj che si dès coragjo, che un a la 
volte nus tocje a duc’ e che bisugnave cjala indenant cun tre 
ch’a ’n’ veve di tira-su. 

Miez clupit tra i foresc’ che si jerin daz dongje te cjase, 
jo ’o vevi riuart di incrosámi cui siei vôi, ma quant ch'e je 
vignude ché volte, mi an cjalat come cun tune lis di albade. 
Mi à clamât a sé cun tun moto dal cjaf е mi a dit, cjarinanmi 
i cjavei: «Reste, che ué mi soi indebitade cun té». A’ jerin 
sunäz di un toc i quatri boz, senze che une sedon ’e gurlas 
te scudiele. 

'O soi restät te cjase vueide cun té, Rico,pe manute, in- 
tant che chei altris, duc’ a neri, parintat e popolan, a’ vevin 
cjapade la strade dai pins, marmujant deprofundis. 

La di dopo, prin che la coriere ’e tornas a puartami a Udin, 
a ore di mirinde, cul tif sbatüt, tò mari mi à presentät quatri 
biscoz, in pen dai soliz crostins di pan. 

ALBERTO PICOTTI 

Publicitat di une volte 


Li di Marcuz рос] cjacaris: garanzie com- 
plete, sevi spali, len o corean e vonde di- 
te. E li di Mos’cjon «matereäl» preseät par 
bregons (spinadon), tavuais e tendis (rega- 
din), linzui e cjamesis (bombasine). Robis, 
lafesi, di une volte! 


*G* 


Il Strolic pal 1924 


Deer GD kre syn nea COED ke bu ep TIER ir xe te enc SER ims en 


94 





° DEZE ZU Zu U Li tè, 
ë к 





GIOVANIN MARCUZ 


Sul Puint di Puscuel — UDIN 


Visitait la so buteghe 
assortide d'ogni ben 
Scarpis - scoris di buine leghe 
L'a ciariat il Magazèn. 


Furnimènz di gran durade 
Cui bruschins pai mior ciavai 
Dut a presit di zornade 
Convenienze plui che mai. 


AL VENT ANCE ALTRIS ARTICUI AFINS :: 
VISITAILU 

Premiata Tintoria e Tessitura 


LUIGI MOSCHIONI 
Fabbrica: Viale Vat N. 54 
UDINE ~ Negozio: Via Paolo o Sarpi, 20 (Casa Minisini] - UDINE 


Se volés vé buine lane e bon coton | 
Vait a cioli là di Mos’ciön. 
Veso lane di fila 
puartaile li, 
Vistiz boins — ma soussdz 
la di lui — cui mior colors 
son rinoväz. 
Spinadòns par bregóns 
regadins e bombasinis 
che lwi al fas 
sul stradòn di Vit 
e son di chés plui buinis. 


RECAPITO IN ES e BORGO x PIETRO 

In note 


A Gino j ere rivade une letare la che il sindic dal pais j 
diseve di cjatäsi te tal 'zornade in Municipi, parvie che il con- 
sei comunäl al veve decidüt di dâj une medae par chel ch’al 
veve fat quarant’ains prime in uere. 

Gino al jere a sta tune borgade une vore lontane dal pais 
e cussi al pensa di 14 ca di so copari Berto par domandaj se 
lu compagnave. 

Finide la cerimonie a’ tornarin a cjase, ma prime di riva, 
ancje par sdebitasi cun Berto, Gino al disè: «Fermiti te osta- 
rie di Benito ch’o cjolin alc». 

A’ bevèrin une bire e un quart e prime di jessi, Gino al 
disé al ustir: «Note...». 

«Orpo Gino, tu sas che culi no si note». 

E Gino: «Poben, alore ten a menz!». 


GILDO FLORAN 

Agunie ta l’ort dai Getsemani 

MEARS 


VI 


S. Justin 

5. Marcelin (Fieste de Republiche) 
5. Livie 

5. Quirin 

CORPUS DOMINI 


. Beltram di Aquilèe 
. Norbert 

. Severin 

. Efrem 

. Car di Jesi 

. Barnabe apuestul 

. BASILIDE 


. Antoni di Padue 
Liseu 

Vit e Modest 
. Gjudite 
Ciriache e Moscje 
. Marine 
. ROMUALT 


LA 


un 


. Etore 

. Luis Gonzaghe 
. Nicét di Aquilée 
. Josef Cafas 

. Zuan Batiste 

. Gjelmo abat 

. RIDOLF 


. Ciril di Alessandrie 
. Ireneu 

Ss. Pieri e Pauli 

S. Lucine 


© 

Ricuart dal mês 


A Marsure di Sot 
l’aghe de roste 

’e salte ju cisicant 
dongje il mulin vieri... 


E plui indenant 
flòr blancs 

di acazziis 

a’ colin ju 

tan ché aghe... 
La spiete 

un zariesar grant 
ch’al cimie di ros! 


E.B. 





Ombrenis 


"О jerin sot Sanz e al pluvive. 'O lavi a vore *tór lis núf 
a buinore cu la mé ombrene viarte, quant ch’o incontri ’ne 
femenute sui sessant’agn, dute a neri come lis nestris vielis 
de mont, cul fazül sul cjäf, ferme sul ôr de strade, cun tune 
ombrene siarade sul braz, sot la ploe. 

Co j soi dongje `e fas un pas viars di me e plene di sudi- 
zion mi domande quant ch’e sarès passade di li la corse pal 
ospedal. 

«Orpo, parone, no savarès di precís; ma no varès di in- 
tardasi. Ma уд, intant» ’o zontai «parcè staiso a bagnasi?». 

«Po, par chés quatri gotis ch'a colin, ce uèlial...». 

«Epür 'o sês strafonte, mi par...» 

«Al è parvie ch’o ai scugnüt fa la strade a pit, uê a buino- 
re, di Ramandul a Nimis par cjapa la coriere». 

«E ché ombrene ch’o vès li sul braz, ise rote?». 

«'E je gnove, siorut. M'e a puartade gno fi de Gjarmanie, 
ma no ai propit cir di bagnale». 


(Pais, 1973) MENI 

Costa e Vitale 


Inmanetaz i pulizais plui bras 

cuintri de droghe ('): il câs 

pardabon al fas spezie... Stin atenz 

di no piardi par chel i sintimenz! 

No sin rivaz ’e fin, che, dopodut, 

il diaul nol é tant brut. 

Difat, e’ an cjapaz doi e ur bastin chesc”. 


Für des presons a’ rèstin tanc’ onesc’. 


L.C. 


(1) “In manette i poliziotti che danno fastidio alla cosca della dro- 
ga”, Corriere della Sera, 30.7.87. 

ISTAT 


Ché mont, 

al Cridola, 

ch’al vif 

quan’ ch’al calör a’ lu mouf; 

chel profum di fen nouf 

in boja sul tassiel; 

chel tarlup e chel ton 

ch'ai lüs tai vuòlis dal candi spointät, 
ma ch'ai puarta la pluoja buona; 
chel pès da l'ombrena curta... 


A’ i Pistát! 
A.C. 


tassièl = tiéze 

Istat 


L’istat cumò al jentre quanch’al ül. Une volte no coventa- 
vin tantis: il forment al ravoave, si sintivin lis cialis a sberla 
pai praz e, sotsere, chei cjaròns di fen ch'e lassavin daür un 
bon profum di orbe secje, si viodevin a spari come glotüz 
dai sotpuartics di chei timps. 

No si podeve sbaglia! Cumò cui puedial di nie? 

Dal rest ancje se no si po’ stabili quanch’al ven e quan- 
ch'al va, par nò l'istát al reste simpri il gran siór des sta- 
gjons. Al è lui ch’al sglonfe di vitamine e di salit la tiare e 
lis pomis; lui che ti scjalde la piel e ti grate-vie il romatic che 
tu as tirät-sü vie pal unviär; lui che cun tune tossude al lave- 
sü miez Friül cui soi burlaz. Istät: timp di passarins e fion- 
dis, di formenz madürs e menichis taiadis. Stagjon di liber- 
tat pai fruz des scuelis e libertät pai nui di morosä. Ogni aghe 
i soi clienz: pescjadòrs e fruz ch’e zuin te clapigne slisse di 
un riuat sec. Feminis e omps che si brustulisin tal savalon 
in bore. 

E atêr i poi. Chei poi che primevere 'e viest e che l’istàt 
al culuris. Poi che ridin al passa de bavesele che scussie ra- 
maz e fueis. 

Frascjons e rosis par une prucission che passe. Cjanz di 
feminis e omps sot di un porton, lassu, sisilis e rondons a 
maglä il cil, ciulant. E pai praz... pai präz il grigriä di sim- 
pri... simpri gnüf. 

Zovins e zovinis ch'a tornin cun grops di flors di prat po- 
cansi par dispiet e par amor... 

Cjampanis, cjampanis ch'e sünin senze fin: legris, vivaro- 
sis a clama la fieste ch’e ven. 

Istät cussì, a l'antighe "l è simpri biel ch’al vegni... ch’al 
vegni quanch'al til. 


zer 


INDUVINILE! 
... O une cucade a р. 217 


_Je une cjasute cun tantis siorutis 
va dentri la plui vecje 
lis pare für dutis. 

I numars dal lot 


37 
Zei, Garibaldi, tre suris 
38 
Lis corsis, tre dados, doi arbui 
39 
Cjaval sbranat, preson, fuarfis 
40 
Ostarie, menerost, mazzuele 
41 
Pescjadòr, lampadine, razze 
42 
Metro, bandiere, manarie 
43 
Poz, libri, campanele 
44 
Bancje, dòs tazzis, ulif 
45 


Corone, piche di predi, palme 





























Maria e Rusina 


Ma cetantis meraveis, Maria e Rusina, ché domenia ch’a 
si son cjatadis four di messa prima, dopo un secul ch’a no 
si vedevin. A cjacaravin cencia speta turno, dutis dös sma- 
neôsis da conta li sòs. 

Po’, apena disgoitadis un tic, Maria a domanda: «E disi- 
mi, Rusina, ce ’nd’ési dai cjó fidi? Soni maridäs, po?». «A, 
si, si Maria, a son maridas ducju doi. Tas ch'a si son impa- 
rentäs cun miez mont...» «Ma ce mi contistu, Rusina...» 
«Pensa: il piciul al si è maridât in Francia, cun una del Lus- 
semburc, ch'a è fia di pari polac e di mari svissera. E il pi 
grant al è maridât in Gjermania, cun una da l'Olanda, ch'a 
è fia di pari ingleis e mari belga!». 

«A ben po’. Ani cumbinät pulit almancul? Li novaris, cun 
te cemont fasin po?». «Ben, no ai di ce lagnämi, Maria, che 
benedètis a s'impènsin dispès. A mi fasin vêi sempri alc; rö- 
ba dai altris, magari ve, duta di personis chi no conos. Timp 
fa, una a mi a mandat seis fassoles da nas, e a mi a scrit ch'a 
son di Batista. Da che altra a mi è rivada 'na cjamésa, ea 
mi a scrit ch'a è di Lino. Scju dis passas, a mi an regalat un 
grumäl di Valentino... Va a savéi tu cui ch'a son sta "zent...». 
«Poben, jòt mo, a s'impensin di te». «A si, si Maria. A mi 
fasin encja cròdi chi ghi stai tant in cour. Lour a no vorèssin 
chi stes uchi bessola. A vorèssin chi 'zes o in Francia o in 
Gjermania!». «Ah benedetis cristianutis. Alora ti pos essi 
contenta di lour, Rusina». «Eh, un pòc soul, Maria. Parvia 
chi, ché da la Francia a vorès ch'i ’zes in Gjermania, e ché 
da la Gjermania a vores ch’i "zes in Francia!». 


108 A. TOME 








Otmar 


Al rive Otmar! Al torne de prisunie Otmar! 

I] zigo al veve fat il zir dal pais! 

... më mari 'e veve cinquantedoi cusins drez: Ma i Ucei: 
Ennio, Jordan, Otmar e Ulisse e’ jerin, par jé, fradis e amis. 
Par ainc’ la none e la mame (in timp di uére e dopo) nus ve- 
vin fevelat di Otmar, des ’zataris di Otmar, des buladis di 
Otmar, des morosis di Otmar. Cumò Otmar al rivave. Che 
zingare di mé sür Franca, in tun lamp, ’e veve dade dongje 
dute la mularie. E ju pai trois, scrofansi sot lis viz, pal gja- 
van, atraviers la Urane, di corse fintremani in stazion. 

In stazion al jere dut il pais, ma no Rico Ucel. Lui, so fi, 
lu spetave a cjase, tal fogolar. Al dismonta dal treno un se- 
candul cu la muse e la divise dal colör che a la tiere in timp 
di canicule. 

Nissun berla! Nissun baté lis mans. Vie duc’ in prucission 
fintremai lassu dal Ucel. Tal fogolar, Otmar, sentat dongje 
di s6 pari cun voi lusinz, al rispuindeve es domandis dai tanc’ 
amis che si jerin daz adun. 

- Atu patit trop, Otmar? - «Tant» 

- La fan? - «La sét fions, la sét». 

Jo, ch’o jeri une frute curiose: e intrigose, 'o vevi cjatat 
un scagnut e ’o jeri lade a sentami propit tacade dai pis di 
Otmar. A un pont lui mi viòt e... «E tu cui sétu, ninine?» 
- «O' sei la Paola de Diana». 

'E jere ché la prime volte che Otmar mi vedeve. La ulti- 
me... Otmar al jere un’atre volte prisunir... in tun polmon 
di aciar. 


PAULE DI SCJECAT 

: Publicitat di une volte : 


Un negozi di paradis (e no dome in fat di 
plumis) par pulzetis e siorutis seneösis di 
tignisi in gringule, in linie cu la mode. Cun 
tune flamade di purgatori tal jenfri, pai 
umign in spiere di... pajá. 

G. B. VALENTINIS 
BUTEGHE DE MODE 
UDIN - Plazze San Jacum - UDIN 

Modis, Merzeriis, Cialzis, Guanz, 
Mais, Blanciarie par siors, Flors, 
Guarnizions | 
-AIGRETTES, 


Plumis dal ucel del Paradis 

Estat in mont 


“Zornadis lungjs, il soreli al tarde а lâ а mont, i uceluz a’ 
son tornäz a svoletä sui praz e a’ fasin niz par dut. 

Quant ch’al sune di il tividin al fas tira vie il fazzül a Sun- 
te e il soreli j cjarine la muse; batint la falz 'e cjale pe ultime 
volte i floruz dulintór; a' nd'é di ogni sorte: scarpins e vo- 
gluz de Madone, tarlupans, flórs di mont, zii 'zai, pestelac', 
pan purcin... 

Vignint sul prat, Sunte, e à fat un mazzet e lu à metüt 
tal bossul sot il Crist de crosére. 

I praz verz a’ soméin sclipignaz cun pinei di tanc' colórs. 
Sunte 'e tornarà a cjase cul ' zei plen di jarbe frescje par pas- 
si lis vacjs plenis ch'e no an podüt là in mont. 

I fruz cun la none a' van a tale e jarbutis par fà la fertae. 

Il soreli al à dismot lis risultivis ch'a van a jemplä i laips 
di len diluncvie pes stradelis o a' van jü pe cleve, come ra- 
mas blancs, a butäsi tal riul dongje cjase. 

A’ rivin i vilegjanz cjamáz di fruz e di valis, a’ disin che 
in citat si sclope di cjalt, i frutins a’ starnudin. In te locande, 
cidine d’unviar, si sint un vosarili di fieste e Mine, la paro- 
ne, 'etorne 'zovinine viodint tantis musis gnovis e cun la vôs 
gajarine `e conte ai foresc’ cemüt ch'e à passade la brute 
stagjon. i 

Si va in te casere a cjatà Dolfo che, cun quatri di lor, al 
ten a bade un grum di vacjs; si béf il lat ch’al a il savér di- 
smenteät, si puarte cun nò il formadi e la scuete par sinti il 
profum di mont e di salvadi. La cjaminade 'e a mitüt fan 
a la canae e dut al è bon, ancje il pan ch’al sà di stiz. Sot 
dai pez e dai bedoi si cir foncs; si cjape su chei ch'e si co- 
gnos: ceredans, ombrenis, stecherins e par fa la migneste, lis 

colombinis; ognidun al dis la sê, duc’ a’ son mestris, po’ do- 
po si va a mostráju a barbe Valerio par jessi sicürs. 

Pal pais si viòt int vistude in maniere legre, montagnole 
e al par ch’e sedi simpri fieste. 

I camions dai gjenars a’ fasin qualchi corse in plui par so- 
stentä la int oltri che di bon ajar. La sere i foresc’ a’ 'zuéin 
di cjartis cui paisans e al è biel sinti vosä in duc’ i lengaz; 
in bande lis feminis e la canae a’ gjavin la tombule; dongje 
il fogolar, distudat, a’ cisichin 1 *zovins. 

Musis lungjs, "zornade di ploe e di boedizze, si tire für 1 
libris di ogni sorte, si fevele di tantis robis, si vòse, si cujeti- 
Si, si rit e si ivelegnisi... 

Al rive "Zuanut cun l'armoniche a meti un pocje di ligrie 
cun bolzaris, stajaris, polchis: al fás gjodi duc'; i vecjos a' 
balin serios, i 'zovins j dan dentri misclizzant lis mossis dai 
viej cun lis lor movenzis. 

Madone di Avost, qualchidun al è lat, pós a’ son rivaz, 
si reste simpri in mancul. 

Si saludisi fasinsi tantis promessis ch'a vignaran si e no 
mantignudis. Lant vie 'o puartin cun nó il spieli dai monz, 
dai boscs e dai práz che ju cjalarin chest unviár tes fotogra- 
fiis coloradis come no mai. 


S. V. 

«L'om» 


Al è nuia 
e al è dut 
al è come un frut. 


Al nas, al côr, al svuala 
ma nol sa là ch’al va. 


Al è nuia 

e al è dut. 

Periculòus come un frut 
adès al à poura. 

Al torna indevòur: 

al domanda 'na clâf 
ch'a è tal siò còur. 


Pôr om: un nuia che pur al è dut 
ch'a si ruvina par no volê restâ frut. 


(furlan di Rauscêt) LEANDRO FORNASIER 

LUJ 
La flagelazion 





VII 





1 V S. Ester regjne 
2 S S. Oton 
T 3 D S. TOMAS APUESTUL 
4 L S. Liodoro di Aquilèe 
5 M S. Antoni Zacarie 
6 M S. Marie Goretti E 
7] S. Claudio | 
8 V S. Guido 
HS S. Veroniche 
T 10D S. PIU PRIN DI AQUILÈE 
11 L S. Benedet 
12 M Ss. Ermacure e Furtunät 
13 M S. Indri imperadòr © 
14 J S. Camil di Lelis 
15 V 5. Buineventure 
16 S Madone dal Carmèl 
+ 17D 5. MARINE 
18 L S. Fidri 
19 M S. Rine 
20 M 5. Elie profete 
21:J S. Laurinz di Brindisi 
22 V S. Marie Madalene D 
23 S S. Brigjde 
+ 24D S 


. CRISTINE 





25 L S. Jacun apuestul 

26 M Ss. Ane e Juchin 

27 M S. Aureli 

28 J Ss. Cels e Nazar 

29 V S. Marte 3 
30 5 S. Pieri di Ravene 

31 D S. IGNAZI DI LOJOLE 

Ricuart dal mês 


L'angurie 
ta l'ort de none 
'e cressève e no cressève... 


Juste il gust 
di vè la plante! 


Ma po 

al vignive 

il di de sagre 
in pais... 


Spieglade 

tai vôi dai fruz 

la fete di angurie 
'e bampave di ros 
tai lavris... 


E.B. 








La asme 


Puar Vig) Bertos , di Tresèsin, al veve la asme. 

J cjapave la sere par sòlit, quant ch’al lave a pògnisi. Stant 
che, alore, nol podeve sta ju, che no j vignive il flat, al jesse- 
ve für sul balcon de cjamare (ch'e dave sul curtil de Masote, 
sot la rive di San Pieri), e li a zemi, a vai, a lamentasi par 
oris: «Ohi ch’o mir! Ohi ch’o mir! Ohi ch’o mûr!» che si 
sintivilu fin cjadaldiaul. 

Ore al stave tune cjase dongje, ch’e rispuindeve sul stès 
curtil de Masote, puar Pieri Caisel. 

A Caisel j dulive il cür che Vigj al sufris; ma bisugnave 
ben ch’al podés durmi e polsá almancul lui dopo lis fadiis 
de zornade! E cemiit, cun chei lagns di puar Vigj? 

Par un pòc al sopuarta e al tasè, magari mungulant di bes- 
sòl in tal jet; ma une sere che Vigj al urlave plui di mai sul 
balcon: «Ohi ch’o mûr! Ohi ch’o mür!», nol pode stratigni- 
si: al salta für sul balcon ancje lui e j berla: «Viodarin mo, 
Vigj, se tu saras di peràule, une volte». 


(Pais, 1973) MENI 

— VII — 
Pentepartit de stafete 


Dopo tant timp ch’e an fate tante fete 
biel quistionant sul gurli de stafete, 

e’ an dit, par no deludi, che a momenz 
a’ rivaran a danus sclarimenz. 


Che Diu nus judi!... A scür si è plui contenz! 


L.C. 


i", 


"< y 


ч, 





t... 
pasi 
Ta Mes 





Di pal mont 


Te suo lievada 
e t’a lassa 

i canais 

sul liét. 

Te suo partida 
cul grop 

tal col, 

théntha voltate. 
Daiere te, 

“a s'à serà 

la porta. 

Al era 
qualchedunc, 
lieva 

par bussäte. 
Nol s'a senti 
nianc’ da ciamáte. 


(furlan di Claut) BIANCA BORSATTI CHINESE 

I numars dal lot 


46 
Pipe, corone di re, compas 
47 
Cjscjel, cür, colone 
48 
Duél, pés, butilie vueide 
49 
Tazze, femine, turibul 
50 
Butilie plene, podine, miluz 
51 
Rose, gjat, site 
52 
Lampion, cjadreon, organo 
53 
Ocjai, milüz, stivai 
54 


Taur, scorie, il diaul 

«Contessa Catina, bundi!» 


Catina Percuda, a impensami di jé, simpri j’ la jòt tra un 
larc e un cunfin: il larc al era chel da l'anima sò e da l'ingegn 
ch'a veva; il cunfin ai vigneva dal siò stat di femina bessola 
di una gran cjasada giüda al mancu. A’ n'a impuarta ce ch'a 
ves vulüt fa о sperat da jessi parcé ch'a si cjata duta la vita 
da cjaf di una famèa di fradis prin e di nevous dopo cu la 
campagna da badáj e cun duc’ i intrics e li? von" E, par ben 
ch’ai voles a la parentat, "a cugnè pensa par lour encja quant 
che gint indenant cui agn, li’ fuarci’ ai calavin e al s'intor- 
teava simpri di pi chel grop didrenti ch'ai scurtava il flat e 
al la faseva compari suturna un pòc, e ledrosa. 

E pur ’a era «Caterina Percoto» “na femina che, no dome 

in Friül, ma ta duta l'Italia savuda, ’a veva alc da ce di: da 
un cjanton di mont come ch'al era San Laurinc’ di Solescjan, 
indula ch'a era nassuda (il 19 di fevrar dal 1812) e da Udin, 
indula ch’a la vevin mituda a inscuelasi, tal Colegjo da li’ 
munii’ di santa Clara (un timp patit e sopuartat malamintri 
che nissun sa) jé ’a era rivada adora a spiciä la sô pena e li’ 
ali’. 
Quant ch’a torna a sta ta la vila a cjapa su la cjama, ’a veva 
passat no dome i vinc’ agn, ma la borascja e i contrasc' di 
un amour di chei ch’a lassin il segn e a’ distuèlin. J’ na sal 
— chè a’ na si pos di — se scrivi al sei stat un mout da salva- 
si, ma, dal sigür, la strada par recuei e cjanta ce ch'ai busi- 
nava e revocava drenti: la vous da la cjera, il vivi gram e li' 
passions da la gent. 

A San Laurinc’ di Solescjan, duncja, ’a taca a scrivi; ’a 
veva ch'ai stevin davourj doi Pieris di bon cjaf (Pieri Comel 
e pre Pieri Spiz) ch’a vevin capit l'ingegn ch’a veva e, di si- 
gûr, a’ la sburtarin a manda un scrit a «La Favilla» di Triest. 
Al veva in man ’stu periodic Francesco Dall’Ongaro ch'al 
deventa par jé «un fradi» di chei ch’a indrecin e ch’a con- 
sein: cun lui, "a taca la sô strada, sò parcè ch'a fo buna prest 
da gi indenant bessola, da gjoldi e da gjoväsi da l'amicizia 
di personi’ di cont, ch’ai scrivevin e a’ vevin podüt conòssa- 
la: a’ erin Tommaseo e Tenca, Cattaneo e Nievo, Valussi e 
Teobaldo Ciconi e inmò di lour. Cu li’ storii, ch'a scriveva 
e ch’a’ saltavin four ta gjornäi e rivisti’ di cà, par entri e di 
via, "sta femina 'a faseva conossi, insiemit cu la vita stenta- 
da da la gent dal Friül, la puisia di chesta cjera. 

Al jera il timp che, ta duta l’Italia, "a broseava e а si re- 
fuarciava la buera da l’unitàt, quant che la Percuda "a taca 
a jessi inomenada; chei ch’a curispundevin cun jé a’ erin omis 
dal «Risorgimento» e jê "a si movè ta chel clima; fuarta di 
pensá cemont ch'a era, giovina e grintosa, 'a steva da la banda 
di cui ch’al va indenant. Cemont varésse pudüt adatäsi al siò 
ambient natural che al era chel vecju e fer da la nobiltat fur- 
lana d'in ché volta? 

I leans ch'a veva stringiüt cun tancju di lour, ma encja la 
dibisugna da tigni cont li” sò vori' leterari’, ai faserin fa pi 
di un viac’ a Milan, Turin, Firenze: "a cjatà puarti’ vierti’ 
e bon azet par dut, ma — almancu da chel ch’a si pos capi 
da li’ sò letari” — jé га na si cjatava in nissun louc. Al è 'stu 
chi un atri trat dal cunfin ch’j’ disevi: «cheaitris», il mont 
difour dal sid picial indula ch’a si sinteva sigura parce ch’al 
era selet da podè fidäsi, da no vé poura da discompari, da 

no vé bisugna da daparäsi. Il spegli di chestu sid mout da 
Jessi al è ta chel ch'a a scrit, come ch’j’ dirai pi indenant. 

Il prin libri, Racconti di Catina Percuda al salta four a Fi- 
renze tal 1858 (editour Le Monnier); il secont Racconti di 
C.P., a Gjenova tal 1863 (editour Bottero); pêc timp denant 
muri, tal 1883, 'a rivà adora a jodi li’ sò Novelle popolari 
edite e inedite, stampadi’ a Milan (editour Carrara). 

Chesti ch’j’ ài dit, a’ son li’ conti’ par talian da la Percu- 
da, ma jé, inmò ta «La Favilla» (1851) `a veva presentat un 
scrit par furlan, Lis aganis di Borgnan, il prin ch'a si sepi 
di duc’ cheaitris compariz ca e la par rivisti’, gjornäi, libruz 
par noci’ e tiraz dongja quasi duc’ da Bindo Chiurlo, tal 1929, 
in Scritti friulani di Caterina Percoto. 

A’ mi par a mi che, cu li’ conti’ furlanı’ da la Percuda, 
al si scrèt il biel scrivi in prosa par furlan no dome, ma jé 
"a cjapa su li’ liendi’ che la gent 'a contava e ’a li’ pòa su 
la pagina cencia tradili’, cu l'estru lizir di cui ch'a sint ce- 
mont ch'a cjanta la peravala e cemont ch'a a da leasi cun 
cheatri’ par componi il discors. Sigür di si che il siò pi biel 
scrivi al è chel da li’ pagjni’ furlani’ ch'ai fluris cencia sfuarc’ 
su la pena e ch’a n’ai coventa nissuna franza. 

Jé, quant ch’a scriveva par talian, ’a cugneva dropa furni- 
minz, slargjäsi a di, come quant ch'a si è ta li’ ocasions di 
riguart ea si sta e 'a si fevéla da miei ch'a si pos, cencia 
essi pi naturäi. Par furlan, invezi la Percuda "a è duta vera 
e net il sio conta come li’ cimi’ da li’ monz, e viert come i 
praz a larc di Solescjan; ui "a tira flat dona Catina e il con- 
trast tra il larc e il cunfin, ch’j’ disevi in prinzipi, al si com- 
pon e, ta chel siò cjantá, "a è inmò viva. Viva da podé saludala 
cun tun bundi, par i siò cent e setantacinc agn; un’alba di 

rosi’ di chès ch’a créssin ta li’ sò pagjni’ e ai cuntindin al timp 
il gi. Il secal ch’al è passat da la di ch'a è muarta (1887) a’ 
nal conta. 


(furlan di Navarons) NOVELA CANTARUTTI 
(La vita Cattolica, 14.2.1987) 


3k oe oe 5k obe o o ee 


INDUVINILE! 
... O une cucade a p. 217 


Sot il puint di San Bernard 

je une robe cul voli ben aviàrt 
cu la vieste verduline: 

cui isal chel che l'induvine? 

È ° Publicitát di une volte è 


Les 


Un ambient, chel di siór Momi, plen sul 
serio di golosèz... lenghistics: par vie de 
scaletarie (scalete, une fetute di pan cuin- 
zat e biscot), di dacis (ven a stai, dongje) 
e de velade (vistit cui faldòns a plomb de 
schene) dai camarirs. 

Ancje lis peraulis a” insaurissin la gole. 


* Ç * 


Il Strolic pal 1925 


Queen EDEN BA FI W OCD Ge EI steven OCD BH T E U ed 
`È QP Bauer PI CD Fer TWE her Fh CP, PATETICO Bee SI Bert ED fer 


Фран. CDEP Beer Rin Hutt uns O GD germ kE, CD GD B: Ton 

d Momi D 

ES Golosefas di ai fate: fortis, fuiazzis, 
| panefons, coniéz, caramei, eic. eic. ; 
3 licòrs i plui fins, iani nosfrans che _ 
vidnfiz da г ésiero; vins comúns e in | 
bufilie, blancs € => di fa forna a 
vivi i muarz. .. em Sak" j 

Servizi sorelüc par gnozzis, batisins, crésimis, 
etc. cun aparécios di cristal e di arint e camarirs 


in velade. 


= E par chei ca uelin al è ance il züc dal billart 
—--—_—_a____——»—ysmm_— 

Ce gust Cristians 


No le viöt 

ma `e stû rivant 

la nonute di Peonis. 
Prin che mi cjapi a brazecuèl 
mi vanze chel tant timp 
di saludäti Friül, 

di diti mandi 

cul cür in böre. 
Parienfri li^ bugadis 
clipis de siun 

"o viót il traficá 

de gjernassie furlane 
cangját tal padin 
meretat dal soresére. 
Ce gust Cristians 
daus a duc* 

la buine gnot, 

cul prupüsit sancir 
di fa compagn 
doman di sêre ` 

e vie di lunc, 


Jin che rivara 


un'altre none... 


ZUAN MARIE BASSO 











AVOST 
Coronazion cu lis spinis 





1 L S. Alfons de Liguori 
2 М Perdon di Assisi 
3 M S. Lidie 
4 J S. Zuan M. Vianney 
5 V Madone de Nèf 
6 5 Trasfigurazion di J.C. 
T 7D S. GAETAN 
8 L S. Domeni 
9 M 5. Roman 
10 M S. Laurinz 
11 J S. Clare 
12 V 5. Rufin 
13 S Ss. Feliz e Furtunat 
T 14 D S. MASSIMILIAN KOLBE 
15 L MADONE D'AVOST 
16 M S. Roc 
17 M S. Jacint 
18 J S. Eline 
19 V 5. Marian 
20 S 5. Bernart 
+ 21D S. PIU X PAPE 
22 L Madone Regjne 
23 M S. Rose di Lime 
24 M S. Bartolomio 
25 J S. Luduvi 
26 V 5. Sandri 
47 S 5. Moniche 
+ 28 D S. AGUSTIN 


Martiri di S. Zuan 
5. Faustine 
S. Aristide 


Á= r 

Ricuart dal mês 


La lune di avost 

’e sprofume 

di mil e jarbis 

i cjamps dal Friül... 


E vie pes stradis 
sul òr dal Tiliment 
ombris scuris 

di arbul 

'e scuindin cidinis 
lis primis bussadis. 


E.B. 





La cjampane de glesie 


“Ce sunio a fa?’ `e diseve une cjampane. 
“Di un pöc di timp in ca `e je tante int 
che, in lüc di vigni dongje, si slontane. 
Antigamentri s'o sunavi un spel 

la glesie `e jere plene; 

ma in di di uê tu ás voe ch’o j dei di vene 
par riclamá i cristians cul banducel! 

Se l'omp ch’al è a sintimi no mi scolte, 
ce diambar disardial il Signör? 

Al disara ch’o scrochi tal lavör 

e che il gno glon nol é chel di une volte’’. 
“Nò, la reson jo le di capide miór”” 

J dis un agnulin 

in ferme ali vizin, 

“No je par colpe tö la disfurtune, 

ma alè parvie da l'anime cristiane 

che in ué no а plui fiduzie de cjampane 
parce ch'e à cognossüt chel che la sune””. 


(H Strolic pal 1976) TRILUSSA 
(traduzion di Meni) 

= VIII — 


Simiotâ 


Parcè po dut il mont scandulizât 
che l'omp al torni simie, 
co chest al fasarès qualchi sienziât? 


Parcè?... Tal mont di vué, 
cuisal - la simie о l'omp - a simiotä? 


Alore, la quistion 

'e je se chel sienziät al véi reson: 
nol val cjapêse tant, co, salacor, 
il mont al podarès ancje lâ mior. 


L.C. 

Cartuline 


(Sarsèt, miez avost dal 53)... Cumò al zoche rabiós 
il soreli d'avost su pe cleve e lis cjasis adalt a” balin cjo- 
chis subit misdi, cul bati des cialis su pai raclis. Dut il 
cuel al art in cjandele cui siei pins ch’a pichin tal cil in- 
candit di scotör. Dome l'aghe tal bosc lassù "e je une 
brame di fresc. Ma cheste no je l'ore di culi, anime: al 
èdut un desert muart. ’O sai che ti plasin lis oris dolzis 
e celestis dal amont: lis monz la daür a’ son, alore, co- 
me spirz dulinziòs, e dut il plan abas alèseren, cu la 
sität insomp che s'impie di sflandòrs ros ribatüz tai ve- 
ris: ei cuei disóre a’ son une musiche di sotvòs tune fu- 
matizze d'aur. Anin in chest'ore, di chestis bandis. 
Cungjò, vòli... 


DINO VIRGILI 

I numars dal lot 


55 
Viulin, fiâr di cjaval, gurli 
56 
Calamite, sisilis, caliz 
57 
Pavèe, riscjele, cuär 
58 
Orloi di pols, tiare, ancore 
59 
Canarin, bae, doi vas 
60 
Cerf, cogume, calderin 
61 
Fiasc, ocjai, cjazzadòr 
62 
Cjaval, colombe, furtune 
63 


Glesie, nuviz, pastòr 

Inquinament 


Tanc' ains fa, di frut, 
squasi ogni di, d'istát, 
lavi a nadá tal Judri, 
in clape cui amís. 


Biel che cun primure 
sciampavi für di ciase, 
mé mari, su la puarte, 
cussi mi comandave: 


- Rivát tal flun, 

prime di metiti a nadá, 
béf doi bonc' glutárs 
di ché aghe cussi sane. 


- ’E jè limpide, frescie 
e ben filtrade 

corint a lunc in jenfre 
i clas e il savalón. 


- Ti sará di purgant pa panze, 
ti lavarà bugei e rognöns, 

ti tirara für dal cuarp 

ogni sorta di magòns. 





E jo, rivát tal flun, 

di bon gråt, 

'o fasevi ce che mé mari 

mi veve cun grinte comandat. 


Ué di matine, invezzi, 

o di let sul giornâl local, 

che doi di lôr, 

par vé bivút 

un sòl glutär di aghe 

di chel Judri stès, 

a’ si son sinttis tant mal 

di dové cori cun presse in ospedäl! 


A. GALLAS 

Il Cret di Pascalat e la sò fiaba 


Fevela dal Cret di Pascalat a la “zent da Sequals al è come 
(e forsit di pi) fevela ai Udinés dal anzel dal cjscjel. Sequals: 
pais dal mosaic e da l'emigrazion, pais di Carnera ma sora- 
dut una «dolcia cuna di vert» sot le’ culines che j dan il non, 
Sub colles, Sequals. E al somea che chistes culines a’ abracin 
1 borcs dal pais come par proteziju: il Bore di Poz, il Ghet, 
il Borc Fontana, il Borc di Crai o dai Macioi, il Borc di San 
Nicolò. 

Ben, su la culina pi alta, proprit in miez di dutes, sul pic 
da la mont, tant che un bon guardian, vèlu, il Cret di Pasca- 
lat: una granda rocia di forma quasi oval, impirada su l'er- 
ba verda. Il Cret al è u-i da sempri, ch’al vuarda un piic Jü 
il pais e un püc lontan, pardüt аша ch'a è la sô zent. Ce- 
münt no vulij ben al Cret di Pascalat? Difat al è tant parlât 
chistu Cret e al à encja una storia... 

una fiaba, dai, contada, dai vécjus ai canais parcé ch'al 
é just ch'a savivin la «storia» dal lêr Cret. A mé mi l'a con- 
tada mé mari e a mé mari, quant ch'a era canajuta, 'a j la 
veva contada Santin Marturel, un pór vécju ch'al vegneva 
par cjasa a governa il 'zardin: a sea l'erba, a pota 1 àrbei, 
a cerpi le’ vis. Al era un vecjut tant cjar e, par rispiet, 1 ca- 
nais a' vevin da clamálu Santo, non Santin, e guai Marturel! 
ch'al era un soranon. Mé mari j sgarpetava davori a curiosá, 
fasint cont di da una manuta encja (o a intrigussa, magari) 
ma j voleva tant ben a chistu Santo e po’ j plaseva di sta a 
scoltà dutes le' rubes ch'al contava biel fasint. 

Una di chistu vècju al 4 comenciat a parla da la Mont da 
la Gnagna Rosa ch'a é just parsora il 'zardin di mé mari, dal 
nonu, e al è 'züt a finila a conta chê dal Cret. Mé mari a na 
sa s'a è proprit vera ma la riferis cussi come ch'a l'a sintuda 
dal pòr Santin: 

— Eh, il Cret di Pascalat al a abastancia una biela storia, 
interessant! 

Al a comenciat a conta. 

— Tanc’ e po’ tanc’ agn fa, a Sequals al era vignüt un gi- 
gant, grant, un orc, ch’al ’zeva atêr pardut il mont e al fase- 
va un pas a Sequals, mitin, e un atri a Milan, miga a Cuel 
оаа Arba, nò, proprit pas luncs luncs al faseva, cussi. Rivat 
a Sequals mo, al a mitüt un piè proprit su chistu clap, sul 
Cret, e al a lassat le’ ormes, duc’ i sègnus u-i, dula ch’al veva 
mitüt il pie. 

Alora la mama, canaja ch’a era, ’a a dit: 

— Orpo di chel can, un di o l'átri j vuei ’zi lassù a vedi 
s'alè vér. 

E una biela di 'a è 'zuda vé, proprit par dispicasi s'a era 
vera la storia ch'a j veva predicjät il vècju Santo. E 'a à ben 
vidüt, i, che il segnu dal piè al era: una orma di piedon. E 
ché ruba i ’a j ё restada sempri tant impressa a mé mari. 

Ben, chistu orc dal pié tant grant e dal pas tant lunc si cla- 
mava Pascalat. Cussi mo al è restat tacat il siò non al Cret 
di Sequals. 


(furlan di Sequals) A. PICOTTI 

Publicitat di une volte 


Sapienzie e bondanze di mangjative, ba- 
tarie di butiliis di ogni fate. Insumis «bocje 
ce ustu» sevi in cusine sevi in cantine. E 
senze che nuje al restas sul stomi: al é di 
scomèti, nancje il cont. 


GH 


Il Strolic pal 1926 


DE yb am SHED En AER kr SS OB kra CP ИКТЕ ә I OB Bar CB n Lè 

SL Albergo Rome Z 


di Tulmiez 


situai!propi in fal miez da citadine 





al vante une cusine 
ben cui floes sot ogni aspiet 
la vivande jé simpri buine, 
isal manz, purcit, cavrét. « 


Mignestre di fásui a la ciargnele, 
ogni sorte di ciarnàm cuet in padiele 
_ ris, risòz, in dutis lis manieris, 
infati un ben di Gid senze misèris. 

Pomis, verdure a ufe in abondanze, 
robe perd che no fas mai mal di panze. 

La cantine jé ben fornide 
d’ ogni sorte di bon vin 
e d' une batarie di butiliis di sgnapin. 

Di sest son lis ciàmaris 
lint, pulit al ё 7 jet 
il servizi l' è in gamba 
il personal al tire dret. 








«Biele... di mangjale!» 


Bruno, un rapresentant di whisky e di licòrs, ch'al a vivüt 
par tanc' ains a Milan e che cumò, tornät in Friül, al conti- 
nue la sò ativitat lant a vendi «il miór whisky dal mont e lis 
plui buinis cjcolatis di cheste tiare», come ch'al dis lui, al mi 
à contát che chealtre di, jentrant in tune ostarie di pais, al 
à cjatát un vecjut simpatic e mataran ch'al tignive banc in 
miez di un trop di zovenaz, contantiur la storie de sê vite... 
«A] jere cussi godibil e cussi vivarós» mi diseve Bruno «che 
mi soi fermát ancje jo, par un moment, a scoltálu. Al feve- 
lave de uere mondiál ch'al veve fate, de fan patide di frut 
in tune fameone tant grante che mai, indulà che, quant che 
'e jere ore di gusta chel bocon, si cjatavin intór de taule plui 
di vine’ di lêr, e di dut ce che j é capitat lant in zir pal mont 
come lavorent». 

«E la vuestre femine» j à domandat a un ziart pont al vecjut 
un zovenat presint «d'indulà jse che, se ancje 'e fevele ben 
il furlan, si capis che no je di chenti?». 

«Alsaziane» al rispuindè chel. «Biele, sastu? Quant che le ài 
maridade, 'e jere propit di mangjále...». 

«E cumó?...» j domanda ridint un altri zovin. 

«Eh, cumö...» al sentenzia il vecjo «cun dut chel ch'a mi fas 
passá ché brute sacramentade, mi pentis di no véle mangja- 
de propit sul serio!». 


E. BORTOLUSSI 

SETEMBAR 
La strade pal Calvari 

Ricuart dal més 


Scuindude tal vert 

di lunc une file di viz 
la strade 

blancje de taviele 

'e puarte ae gleseute 
für di pais... 


Setembar di cil celest! 


La puarte de glesie 

'e je viarte 

e sul altar 

vas cun rosis di cjamp 
e ramazzis di olnär... 


A' stan 

inmò in scolte 
di chel «si» 
di zoventit. 


E.B. 





Ponz di viste 


Tant Toni che Tubie 
j uelin ben ’e Mie 
e j dan, fin che no san, dut chel ch’e an. 


Quant che lu san, che ur al sclaris Tarui, 
a’ disin: “Chi un dai doi al è di plui”. 


Tarui ju scolte e al dis: “A gno paré 
par vualtris doi pò staj, ma no par jê”. 


(Il Strolic pal 1976) MENI 








Il mont 


Amor gno biel, "o jerin dome in doi 
e `o vevin dut il mont! 


Cumo ch’o vin vit fis e ’o vin il mont, 
i fis a’ van, nus reste dome il mont. 


L.C. 

ATOM 


Chel soreli bas 

ch’al cujars di rosa 

al prin blanc 

da las simas dai Monfatcons; 
ché sizila 

ch'a na 'zuala pi in taront, 
ma ^а tira dret; 

chel pès da l'ombrena luongia 
ch'al taca a disigná al prêt 

cu la prima brosa... 


A’ i l'atòm! 


brosa = zulugne 

Siarade 


Fueis ch’e cambin colòr, ch’e si nizzulin strachis, prin di 
cola tal pantan des plois. Odòrs di trape pai borcs pichetaz 
di caratel. 

Fumatis ch'e dan-sü come fum di pignatis a boli pai roncs 
e pai fossai. Siarade, in mantiline di antiui fraiz di rosade 
`e jentre in Friül inghirlandade di raps, lusinte di tramonz, 
frescje di aiar. 

Cjstinis e merlot: un plat di puors par une taule siore di 
curs. 

La prime buere ’e sofle menant 1 ucei al plan: pes braidis 
e pai ors gubatui e vergons ’e spietin il parusul, il luiar ei 
gherdei. 

La blave brutulide ’e croche sot lis mans in chel cjanta di 
scus ch’al fas il scosola. 

Siarade `e passe da regjne pai fogolars ch'a fumin il gras 
de cueste cuete. 'E jude un ciclamin a vigni-sü e 1 foncs a 
dä profum al bosc. ’E da une man di rös ai pizzecui e spache- 
vie un quadri fueis di ornar. 

Ancjemò di qualchi bande, siarade no tradis l'odòr penz 
e grivi de polente rustide sul spolèr e chel dal stiz. 

Une armoniche ’e stone une vilote tune ostarie scure, ple- 
ne di fum, frede, cui murs e i veris ch'e lagrimin aviliz. Un 
frut al ten la code di un purcit ch'al vuiche par no muri. 

La sere "e ven adore a siara i voi dal di. E strenc’ te gnot 
la tiare. Ta chel lusör di lune, sul colm di un bordonäl un 
zus al si spulgine tant che de stale il bo clême la cene. 

G. A. 

La torta 


To mari 

Calisto 

'a veva fat la torta par nu 
amigus 

ch’i si saludavin, 

cui par zi ca 

cui par zi la: 

ducius 

via pal mont. 

La to feta, Calisto, ’a è züda 
a Rio Tercero: 

la to feta, Pieri, 'a è züda 
a Toronto: 

la to feta, Bepi, 'a é ziida 
a Caracas: 


La me feta ’a é restada 
a Ciasarsa: 

'a è doventada un grop 
fer in tal me gargat 

e a mi fa mal 

ogni volta ch'i jot a tajà 
una torta. 


OVIDIO COLUSSI 


(furlan di Cjasarse) 


155 





I numars dal lot 


64 
Sunadòr, arbul, manarin 
65 
Foncs, scjaldejet, arbul 
66 
Curtis, corone di orar | 
67 x 
Poz, blave, pirüz 
68 
Pavëe, sclope, puint 
69 
Purcit, fressorie, manezze 
70 
Sesule, falcët, ristiële 
71 
Penel, scjale, seglot 
72 


Ziic di balis, saete, rose 

Siarade in mont 


’Zornadis d'aur. La taviele cui plez duc’ a colörs; par vie 
de jarbe tajade o lassade a fraidessi a seont dai confins; ’a 
somée une grande taule par zuja a dame. 

I pez, férs e simpri uguai, a’ cjalin ce ch’al suzèt intòr. 

Il fajar, il ual, il noglar a’ scomenzin a butä ju la caveade, 
il laris al mude colòr a lis sòs guselis verdis e tal bosc dai pez 
al somèe une pinelade di ’zäl. ' 

Lis ultimis fueis e’ an cent colórs: vert, turchin, muscjo, 
maron; a’ càmbin muse cemüt che l'ajarin lis fas 'zirâ. 

La sghirate 'e ingrume nolis te buse dal só агыш. 

I cjavrui, i cjamoz, chei ch'a son scjampäz ai cjazzadörs, 
a’ piardin i cuarz e si preparin il lic par sta in pas. 

La volp 'e va te tane e la marmote s’indurmidis. 

I omps a’ sclapin lens e ju intassin sot de linde, dongje 1 
balcons, par véju a man e a’ van sul cuviart a da l'ultime 
ocjade a lis scjandulis. Lis vielis, in cjase, a’ fevelin di lane, 
di scjapina cjalzus, di fa mais, di ponta stafez; duc’ lavòrs 
di fa vie pal inviär. 

Lis *zovinis a’ menin dongje l’antiül, lassât suja sui altagns, 
sul pojül o sui raclis e cul 'zei a’ puartin dongje lis fueis pal 
jet des vacjs. 

Il vjeli, dongje il balcon, al cjale un lacaj ch’al và sot tia- 
re, dopo al sentenziera cemüt ch’al sara l'inviar. 

Si torne a cjase puartant cun nò il profum dal fen, des 
vacjs, dal lat, dai pez, dai floruz di mont e tes orelis la feve- 
lade cjantarine des poemis. 

Nus reste tai voi chel paesagjo ch’al cambie ogni volte che 
si "zirisi. Si puarte cun nô il lancür di chei pais che, ancje 
se n'o sin nassüz a li, al ë jentrat te nestre anime. 


sk ae 5k sk ak kek Sk E 


INDUVINILE! 
... О une cucade ap. 217 


Neri si lu met dentri 
ros si lu gjave fur 

si cjape pes moschetis 
si lu zupe la dal cil. 

"Publicitêt di une volte : 


Machinis e impresc’ par ogni qualitat di 
pél, «cristian» o de stale. 

Te buteghe di Barbet, a dile in curt, si ri- 
scjave di fastilia dome pai tassei dai 
bregons. 

Cemüt zontà alc? 


* Ç ж 


II Strolic pal 1926 


Rate {OGY RTI УАД OCD FFT r O GD Ban A T> Cp Bar үш 


CB Fe Su OGD For TIN umf OGD S PI LL. OED 


j 

Furlans ! 


BEPO BARBET 


al ё chel da l' an passat, chel-ca 1a in 


Piazze dai Grans - Sol i puarlis dal gnâí palaz 
a UDIN - une. biele buteghe 


di curtis, rasòrs, fuarfis, machinis par tosaus il 
ciáf, la barbe, par tosà i ciavai, lis ciavalis, lis vacis, 
si po', ance lis vacis; ma nol baste: al a pièris di 
fil par rasòrs, còs garantidis par falcèz, anei e smuar- 
sèz pai taurs, curtis par inèst di ogni qualität, 
fuàrfis par potà e par zardin, rasórs di sicurezze di 
ogni qualität, cun lamis di ricambio in gran assor- 
пош. Gillette, Valet, Autostrop, Radun, Star, Tris, 
talia. 
Al à une machine létriche par guaus i fiars, lis 
mächinis di tosá e dòt ce che volès. Ance voaltris 
us gue! 
E se no us baste al à ance Piez di ricàmblo di 
ogni qualität. No i mancin altri che chei che ocorin 
par tasselà i bragóns ròs là dal cul. | 





Visitait la so buteghe 
Ciatarés di gradimént 2 
Robe biele - buine leghe 
E special il tratamènt! 


Lui ús spiete a brazz' aviartis 7 
Citadins e provineiai 
Che a onorä lis sös ufiartis 
No dovés stufasi mai. 


Visitailu! Visitailu 
Che conténs si ciatarés 
Di sigir economie 
In te cómprite 'e varés. 











Un cjantonut pai fruz 


Ve’ culi tre quadriz di frutins ch’a 

Jan «strolegät»: doi chest a n, pe Frae 
tal Mulin di Marchèt, e un "za timp 
a Flumisèl pal Concörs «Rino 
Bressan». 


Il mulin di Marchèt 


Jo, ue a scuele ai disegnat il mulin di Marchèt elu ai colo- 
rat cul colòr ros e rose. 

La mestre, quan ch'a P a iodüt, 'a mi a domandat: — 

— Di ce color isel il mulin? — E jo ài rispundüt: — 

— Gris parcè alèfat di claps. — 

E la mestre: 

— Alore parce Tatu colorat ros? — 

E jo: 

— J’ vevi nome chei doi colòrs li. 


(Classe prime - Merét di Tombe.) TOMASO MORO 


«Un mus al mulin di Marchèt» 


Une volte, a Pantianins, al viveve un omp di non Toni. 

Toni al veve un mus e une carete e, in timp de uere, al lave 
a mulin par duc’ chei ch'a stavin tal so curtil. 

A la sere al ciariave i sacs di blave su la carete e, l'indo- 
man, al jevave une vore a buinore, al tacave il mus e al 
partive. 

Pa strade Toni al durmive pacific e, il mus, a pas a pas, 
cence jessi guidat, al rivave devant de puarte, li ch’a ere la 
muele e si meteve a ronta fuart. A chel sun Toni si sveave 
e al capive di jessi rivat al mulin di Marchet. 

E dopo..., a’ disin mus a un ch’ a nol sa! 


(Classe prime - Merét di Tombe) VERONICA MORO 


Jo soi sol un pelut ben mitüt! 


Che l'altri an a scuela mi an fat la visita dal dotòr. Dopo 
mi an dat un sfuei di parta a cjasa, era la rispuesta. Me mari 
a lei: «Eccesso ponderale». Sul moment no capis, dopo gj 
ven tal cjaf: «Massa grass»!! Mi cjala, e ancja jo mi cjali; 
in efies and’ai una roba sglonfa subit sot dal stomit, ma no 
savevi che si clamava «eccesso ponderale», pensavi che fos 
solo pansa. Se prima li sintivi parsèche ai miei gj pareva che 
mangjavi massa dols, dopo la visita a scuela pariti diaul: «No 
sta mangja massa che roba li, che ti ven al diabete», «No 
sta mangja che altra che tu ses za plen di cellulite», «Atent, 
biel, che ti ven al colesterolo!!!» 

Jo quanche ai la pansa plena prometti di sta in dieta, ma 
quanche mi torna la fam mi mòf al delirio, se no mi dan di 
mangja. 

Ah, sal savarès chel dotòr tantis rognis che mi(n)d'a pro- 
curat cul sò «Eccesso ponderale!!!». 


(Concòrs «Rino Bressan», 1982) EMILIANO MOVIO 

Rizetari popolar - 


Diarèe - Si bév decòt di scusse di milüz ingranäz. 


Sveniment - Si fasin tocja lis tetis ae femine ch’a je in sveniment 
da un fi prin di mari. 


Forcule - Si rivolte un bar di jerbe su di un prat: par ordin che la 
jerbe si secje, il mal al uaris. 


Cjoche - Si fas bevi al cjoc pissin di cristian о si daj di bevi aghe 
cun amoniache, орйг un bon cafe. 


Panariz - Si met sü une pape fate сип ueli comun, farine di siale 
e ros d’üv, opür si met sü lacais pestäz, o si met su une pastele di 
purcitüz di S. Antoni pestaz. 


Cjadudis e botis - Si met sit une piezze о une cjarte sujare bagnade 
ta l'aghe e asét. Opür une piezze bagnade ta l'urine di omp zovin. 


Cjavei ch'a colin - Si met in fusion tal ueli di lûs un pöc di sorc 
brustulit e po si onzin cul ueli 1 cjavei. 


Tais e feridis - Si apliche sul tai la lagrime di dane (resine di pez 
blanc). O ancje si tae l'ardiel fin fin, si lu fas boli cun fueis di salvie 
e cu la splume si lave la feride. 


cjapát-sü di Valentino Ostermann («Pagine Friulane», 1888) 


164 





UTUBAR 
Crist metüt in crös 

Ricuart dal mês 


La domenie 

'e jere 

la zornade juste 
par la pai cjamps 
a cjazze... 


E tu 

barbe 

tu la sintivis buine 
inmò tal scür, 

lant cu la sclope 
di lunc cisis 

e fossai. 


Cumò 

salacòr 

ti baste nome 

une cjaminade curte 
cui stiväi. 


E.B. 





“Mane nobiscum’’ 


Un cidinör, altissin; e al ven gnot. 

* Mane nobiscum, Domine", al dis Sgrot 
che, a fuarze di fá il zago di frutin 

e po’, di grant, il muini, al sa il latin. 


“Mane nobiscum". Juste. E nol é un tor, 
(ch'a ’nd’ ere mil "ne volte ator atêr), 
ch'al végni a díti un alc cun tun so glon 
ch'al salti für, magari, di un boton. 

Se no, s'al mancje Lui, 

cui altri puédial solevánus? Cui? 


“Mane nobiscum, Domine”. Sigir, 
se nó, culi, sào jo ce ch'al jes für. 


(Friül 76, 1977) MENI 

Grafiis: 42 + 2 


E” an fat "ne Cumission 

pe normalizazion, 

che lis grafiis a’ son quarantedòs 
e alore a lei Furlan a’ son in pòs. 


Tacáz i granc’ lavórs 

a’ son cresstiz di doi bielzà i letórs; 
s'e va indenant cussi 

si cres di une in di. 


Al é normal cumó 
che ognun al lei la só. 


L.C. 











Lis vòs de sere celeste 


- Libran, ilbran, gulpran... - Dinuti! 
Ahi! mé mari mi clame su la puarte! 
Mame, no sta clamämi: no ti sint... 
I fruz a’ zighin te sere celeste, 

a’ son in tal curtil, te lobie viarte 
travanade di rusin für par für... 

Jo cu l’orele di где no la sint. 

- Scultas, pataf, scabin, scjapin... 

'О ven cumò, gjò! "E clame! 

Mame pojade sul antil de puarte... 
-... für il prin, für il prin! Ti tocje a ti! 


E jo cul cuarp di tiare no la sint. 


Ce vòs, usgnot, in tal celest cujet!... 
I fruz a’ zighin e no son ucei 

né lüs in tal curtil, te lobie viarte 

che s’infonde di neri sot il puarti. 

E la mari sul antil ’e clame 

tajade a mieze liis da l'ante. 

Mame, jo `o soi ta chel celest de sere, 
tes vôs vieris di duc’ i fruz dal borc... 


. ‘o 501 Chel frut antic de tó memorie! 


DINO VIRGILI 

I numars dal lot 


73 
Naf, rimpin, curtis 
74 
Sclopon, otomobil, carote 
75 
Statue, scjalinade, cunin 
76 
Arbul, spi, fontane 
TI 
Clas, forcje, padiele 
78 
Ramaz flurit, misure di litro, cjandelir 
79 
Cròs, serpint, incuin 
80 
Fantin, cuarde, fiar di sopressa 
81 


Cjavedal, cjartis di zuc, penal 


172 








Chês di Duilio 


Duilio Venier, de Montreal, classe milnoufsentdisivot. 

De canai sunadour de tromba e bombardin ta la banda del 
paeis; po, zovenet, par quatre an’ a Milan a la Caproni a fa 
'reoplani (e `1 se sintiva quasi a ciasa sot cun dutis li’ zóvinis 
de Montreal a servi in ziru par Milan!...). 

Po a lavorä ta un silurificio a Fiume. 

Finalmente al lavora «in proprio» come camionista. C'un 
Bedford a gasogeno (prima cul ciarbon, po cu li’ legnis e fi- 
nalmente a metano...), al fa «trasporto per conto terzi»: de 
legnan, de giara e claps de la Selina, de... «letame e... col- 
letame»... 

Al secont camion, un Fiat 642, ades, alè«a riposo» come 
al sid paron. 

Sposa tal quarantasinc, al à 'vu tre fioi e vot nevòus. 

A la zent de Montreal - e dintorni - a' i'a dat, a' ie da, 
al gust de fa 'na biela riduda e ancia chel de domanda cio- 
mò: «La sastu l'ultima de Duilio?» 


Al biliét 

Duilio al "veva da ciapa al treno ta la stassion de Porde- 
non par zi a Milan a ciatä sò sou. Ma n'al savèva ta qual 
binariu ch'al riveva al treno, alora a' je domanda al bilietariu: 

— Par piasser, dove 'rivelo al treno par Milan? =Â 

E chel, sec,: 

— Sul binario, al riva! — 

Duilio al è restà un poc mal, ma al à tasi. Al tira fou al 
tacuin e a’ se sbassa versu al sportel: 

— Alora al me dia un bilieto.. — 

— Per dove? — a’ je fa chel grassious de bilietariu. 

— Per soto al sportel, po, sior! — a’ je rispunt Duilio, e 
cussi ’a je l'A tornada... 


Cu la schena pleada 


"Na matina, prima de zi a scola, vai uvi de La Palt a tole 
li sigaretis e ciate Duilio cul prin got de vin de la zornada. 

Ven ca, Rosana, — al me dis — ven ca che te conte se ch'a 
me a sussedu stamatina! Me leve dut benon, che aveve dur- 
mi come un papa, е, dut un colp, co tache a fa li s’cialis par 
zi a bas, na me ciatiu cu la schena pleada che na podeve pi 
tirame su nancia de un scheo!... — 

— Orpo, Duilio, — fai iò, — te varàs fat un cric ta la sche- 
na... — 

— E cussì, — al continua Duilio — plea a squara, ài fat 
berbelut un s’cialin dopo l'altre fint'abas. Co soi stat abas, 
se l'ese se no l'ese, na me sou nacuart che 'veve al gilé boto- 
na tal pissapronto!... Parchel, capistu, na podeve ciamina 
dret! — 


Chet de l'ors 


Duilio, torna dal Canada, da ch'al era zu a ciata al «zio 
Toni» insieme cu sò sou Pia, a' ie a conta a Luca, siò ne- 
vout, l'aventura ch'a ie à capita co °l è zu ta un bosc a ciassa. 


175 





— Sen partis bunora, iò e Toni, cu "na machinona lungia 
come un camion, un sclop a paron e dus fagotas ch’al era 
un freit mostru. 

Co sen rivas da ch’al tacheva al bosc, ven ferma la machi- 
na, ven tolt-su dut il ocorente par la ciassa e sen zus. 'L era 
un bose grandon, arbui als e fis che na te vedevis nancia al 
sorele, e dut un sito. Soltant qualche ussiel ch’al cianteva e 
ogni se tant qualche vosata lontana de bestis. 

Dopo un par de oris che zirean come stornei senza vede 
nancia la coda de un giat salvare, iò e Toni se ven dividu. 
Ciamina ciamina, iò, cu li urelis in cuc e i oe tiras come un 
geu, dut un moment sint un rumor de fras'cis e una rugnada 
ch'a me a fat vigni al pel dret. Me volte... e n'al ere un ors 
po! Distante nancia vint metri, grant al dople de me, cu la 
bocia spalancada e li satonis viertis... Se faiu se no faiu, ai 
mola al selop, che tant trimeve massa par podei sbara, e me 
soi rampega sul prin arbul che ai ciata. 

Soi zu pi in alt che podeve cul cou ch’al me vigneve fou 
dal stome... 

E l'ors intant al zirèva intor de l'arbul e al se slungeva par 
ciapáme. N’aveve nancia vous par clamá aiuto... E l'ors ch'al 
ziréva intor intor de l'arbul... 

Ma nonu — al dis finalmente Luca, che fin a chel moment 
al 'veva scoltà sensa nancia bate sea — nonu, propriu par- 
daveru al ere al ors ch'al voleva mangiáte?... 

— A] gno nin! — al dis Duilio, — Vostu mo che vade fin- 
t'in Canada e che torne a ciasa sensa nancia conta chet de 
l'ors!... — 


(furlan di Montreal) ROSANNA PARONI BERTOIA 

Rizetari popolar - 


Sciatiche - Si met su la polpete o sul talon la cevole pestade dal 
cividòc. 


Pidin (füc voladi) - Si met une monede di ram tal asèt e po si bagne 
cun chest il pidin, o si lu spolvare cun cinise di zigar. 


Ritenzion di urine - Si bév un decót di savòrs, o un decòt di scuinti 
(jarbe frignacule). 


Rosepile - 1. Si bute su la part malade farine di siale ben sute. 2. 
Tre croz vis si metin in triangul su la part malade, rinovand la me- 
dicature ogni vincjequatri oris. 3. Si met su muscli di nojar ben sut 
е si lu mude ogni vincjequatri oris fin ch'a si è uariz. 


Scotaduris - Apene scotat une man o un dèt scuindilu tra i cjavei, 
о se la scotade no a fat viscie, tignile plui che si pò dongje dal füc 
par quatri o cinc minüz. Se à jevat su la viscie e che la plae sei pizu- 
le si metj sü une scusse di rieste di aj, орйг si onz cul ingjustri, o 
si met la man te farine di sorc. Se la plae je grande si metj su spon- 
gje frescje slargjade su une fuée di blede o meneolt, орйг une piez- 
ze bagnade tal vin bulit. 


Cai - Si viòt sul lunari il moment che devi fasi la lune gnove e in 
chel minit si free il cal cun tun ués e di li a dodis o quindis dis il 
cal sara uarit. 


cjapàt-sù di Valentino Ostermann («Pagine Friulane», 1888) 

: Publicitat di une volte 

Un lic6r cussi innomenät al à fat movi il 
penal ferbint di Meni Muse, ven a staj l'e- 
ditór e gjornalist Meni Del Bianco 
(1856-1932). E dis agn plui indenant an- 
cje chel di Ginorio (Ercole Carletti) si è 
lambicat, inmo sul Strolic, a pro dal no- 
stran «amaron». 


* Ç + 


II Strolic pal 1927 

ША ШИШИШИ AU JAJA Aa A UU A AA A il ШЕШ 


ESE VE. TE. 
z Amaro di Udine be Candido z 


(Nome depositato) 
AMARO TONICO APERITIVO SENZ'ALCOOL 


. COLUTTA, Chimico Farmacista esclusivo ak asa) wilt 


Premiato con le ultime Onorificenze: GRAN COPPA D'ONORE - 

Gran Premio e Medaglia d'Oro all'Esposizione Internazionale di 

Anversa, luglio 1923 e Internaz. di Parigi ottobre 1923 
" Medaglia d'oro di I. grado, Gran Premio di Targa | 

i i d'Onoree Gran Croce all'Esposizione Mondiale di Roma: 

iu agosto 1825 ص جک‎ ———— 
L’amar di due’ i XV eb plui fin e bon 

l'è il nestri “Amaro d’Udine,, si sa, 

l'è un amâr preparât cun gran passiòn, 

un amâr che ogni gust po contentà. 

Anzi, plui che un amar, l'è un amaron ; 

ma par chest al stomi al puartarà 

un gran rinfuarz pe' buine digestiòn 

e dai miedis lontan ti tegnarà. 

Nancie l'idee che chest amâr sei trist: 

l'à un profüm c'al console e a l'è gustös; 

e se Colutta la so glorie al cree 

cul fabricà un amâr cussi preziôs 

us al dis iò: nissune maravee, 

fortunât l'è ancie chel c'al fas l'acuist. 


gi NEE NST A IS 


Zum 

25 avost 1926, 


MENI MUSE 

Furlans, fevelait furlan! 


Dal trentequatri, si vigni a sta di cjase da Torean di Civi- 
dat a Avian. 

Usaz a pensa e fevela par furlan ancje tant ch’a si durmi- 
ve, nus vignive di falu ancje li, ch'al jere "ne robe cussi natu- 
ral... Ma il lengaz dal puest no’l jere propit compagn, e nò 
fruz 'o jerin cjalaz come ch'a si vignis de lune e nus ridevin-sü. 

Inalore gno pari, ch'al jere mestri, al pensa s'al jere il cas 
di cjapa qualchi provediment. 

— Bisugnara che, di vué, si ciri di fevela par talian - al 
conseà a mé mari. 

— Poben, 'o cirarin - 'e disé jé, ch'a in veve avonde di 
sta daür a tre canais ch'a la fasevin bazilä di un scür a chel 
altri. 

E une biele di, restade cence lens te casse dal spolert, si 
tira sul balcon de cusine e j vosá a gno fradi che, jü ta’l cur- 
tif, al zuiave cun altris fruz: 

— LUIGI, PER FAVORE puartimi su DUE STECCHI! 

"О vin dezzidüt di pache ch'al jere miór pesseá a fevelá par 
furlan, e cussi 'o vin simpri fat. 


DINO PERESSON 

“Chel ch’ al capita a un miedi di campagne" 


Un popolan di chei di scusse buine 
viviit di sacrifizi e di lavor, 

'l ere rivát oltre la setantine 

cence vé mai bisugne dal dotór, 

а j capita une 105 cussì stizose 
che olint o nolint la sô fiolanze 

j fasin capita °l dotor te stanze. 


Il dotorin lu scolte, j cjale i vôi, 

j tocje il pols, si fas mostra la lenghe, 
e dopo al tire fir un cert orloi 

e j mande su pal braz come une cengle 
e al pompe e torne pompe tun soflet 
come ché’ sioris par dò su il belet. 


-“No xe malani, no, mio bon veceto, 
ve scriverò "na certa medisina, 
tigneve ben coverto e steme a leto, 
prendé del late e brodo de galina 

e meteve la sera e la matina 

questi supositor de Transpulmina’’- 

-“Ma siór dotór, lu prei: ché transalpine 
ise robe di bevi o di mangiá?”” 

E il bon dotör con dute la pazienze 

'a j spieghe il mit e il sit dulà che va. 
“Oh, benedet dotòr, ch” al mi perdoni: 
jo di capit benon ce ch” di di fa, 

ma s' al permèt j al disi in confidenze 
no di mai tossut, né starnudat par lò!.” 


BENIAMINO COSTANTINI 





NOVEMBAR 
Crist ch’al resuris 





XI 








T 1 M DUC’ I SANZ A 
2M I Muarz 
3J S. Silvie 
4 V S. Carli Borromeo 
§ S Ss. Martars di Aquilée 
+ 6 D 5. LENART 
1 L 5. Ernest 
8 M S. Gofret 
9 M S. Oreste @) 
10 J 5. Leon il Grant 
11 V S. Martin 
12 S S. Gjosafat 
+ 13 D S. DIEGO 
14 L 5. Clementine 
15 M S. Albert il Grant b 
lé M S. Gjeltrude p 
17 J S. Lisabete 
18 V S. Fredian 
19 S S. Matilde 
+ 20D CRIST RE 


Madone de Salüt 
S. Cecilie 
S. Clement =) 
S. Crisogun di Aquilee 
S. Catarine 
S. Dolfine 
1° DI AVENT 
— е _—Є————Є——Є—Є—=_т 
28 L S. Mansuet 
29 M S. Giralt 
30 M S. Andrèe apuestul 


ka bd ba bd ә 


t2 ba 
=) EP th jk La E € 
е @ < Z= = зы 


186 





Ricuart dal mês 


La sere dai Sanz 

cul bonodêr dal incens 
Si sparnizze planchin 
la fumate dai fossái... 


Achi 

dentri il simitiéri 
fermis tal mûr 
chés musis di pais 
cognossudis ruanis 
a vore pai cjamps 
mi cjalin 

blancjs e grisis 
biel ch’a pòlsin 
cidinis te gnot. 


E.B. 





Cafes 


Tal 1950 o ju di li gno pari Rico al va a cjata mé cugnade 
Dele, sò brit. Al jentre in cjase e mé cugnade j dis: «Oléso 
ch’o us fasi un cafè?». 

«Fami un cafè», j rispuint lui. 

«Us al fas», j dis jé, «cun tune machignute gnove ch’e je 
jessude di pòc e che il gno omp, uestri fi, mi a regalade in 
chesc’ dis», e j mostre cheste machignute denant di metile 
in vóre e j spieghe cemüt ch'e funzione. «In chest bussulot 
culi sot si met l’aghe, in cheste forme di coladòr si met il ca- 
fè masanat, chest altri bussulot ch’al a il bec si lu invide par- 
sêre vie, po’ si met la machignute sul Їйс e il café di bevi 
al salte far un pêc a la volte in chest secont bussulot che po- 
dopo si svuede». 

Gno pari al cjale l'imprest come pöc persuadüt. 

«Sara...» 

La Dele si met a vöre: l'aghe tal so bussul sot vie, po’ il 
café masanät tal so cjòssul, po’ "e invide chel altri büssul par- 
sêre, podopo la machignute sul füc. 

Ma si viòt che no veve ancjemò masse a pratiche la machi- 
gnute a riuart di cetant café masanat ch'al mertave metit, 
e di aghe cetante; infati, co il café al jessè für tal so bussulot 
barbolant got a got (e gno pari a cjala suspietòs: «Chel tra- 
mai, nol sclopara mico!?»), al jessè palidin palidin: agarole, 
айша che a gno pari il café j al vevin fat fin ali tal calderin 
o te cògume che j plaseve tant, neri un ingjustri. 

Alore la Dele ’e jemplä di chel so café une biele cjcare sen- 

ze mani, j metè dentri une mieze sedon di zücar, "e messedà 
`e messeda e po’ j slungja cheste cjcare a so missér che subite 
] poja 1 lavris sul ôr. 

«Isal bon?», j domande seneóse la Dele. 

E lui: «Bon il zücar!». 


(Mingulis, 1981) MENI 


ak ae Hc fe oe ok oe 


INDUVINILE! 
... О une cucade a р. 217 


Al puarte la corone e nol é re 

al cjante matutin e nol é frari 

al a barbe e nol é capucin 

al puarte i spirons e nol è soldat. 

devia 
La Pas 
Cuìsal di plui pe Pàs? Gorbaciov, Reagan... 


e Krusciov, ancje, al jere... 


E a’ jerin chei milions di muarz in vuere, 
in pas, cumò, dabòn di plui dai vifs. 


L.C. 

Toni il cjampanar 


Quant che - sot sere - si sinti suná di muart e po si save 
che 1 glons a’ jerin par Toni, duc’ si smaravearin: «Poh, ce- 
mut ise stade... se ’o vin sintüt ‘‘tira’’ ancje misdi?» 

E jere vere! Toni al jere lat tai cjamps di buinore, come 
simpri, e а misdi - puntuäl - al veve tirade la ““grande”', co- 
me ogni di. Po, parade ju une bocjade, al jere lat a pognisi 
tant di lassa passa il caligo di ché zornade e li alèrestat, sen- 
ze ch'al ves mutivat un alc. 


Dal rest lui al jere fat cussi; nol diseve mai nuje a dinis- 
sun, ni nissun aj domandave s'al veve bisugne di alc. Ancje 
s'al viveve in cjase sò cun sô cugnade e cui nevòz, al vignive 
cunsiderät tant che un forest o un zercandul, massime daspò 
ch'al jere mancjat ancje l'ultin fradi. 

Par solit al leve a lavora tai cjamps dibessòl. Tant nol co- 
ventave jessi in compagnie par sea о rari о sglova ta chei qua- 
tri strops ch'al veve, opür par cjamä su la carete e puartä 
sul toglat chel pòc di fen o sul solar ché pocje di blave. Do- 
pra la carete `e jere une grande sodisfazion par lui; tal la al 
podeve montä su la sente e роса la musse tant che i bacans 
quant ch'a levin a marcjat e tal torna al cjalave che nancje 
un fros о une panole ’e lès piardude, che lui al veve di puarta 
cjamade la carete tant ch'al fos stat dut merit so chel recolt! 

Invezzit, quant che si tratave di ara o di ledra e si scugnive 
la in compagnie, lui al steve daür dal cjar a une biele trate, 
nancje ch'al vès sudizion parfin dal... cjarugjel! 

E, a di la veretat, la bocjade - magari simpri compagne 
- no j mancjave sevi in cjase sevi tai cjamps quant ch'al veve 

di dá une man a qualchidun altri. Al cjapave cui vói bas la 
scugjele o la tazze dal vin e po al leve lá in bande a pacjá 
сїйїп. Ma mai nissun ch'aj disès: «Ti plasial? Vótu ancjemó 
alc?». Al plui: «Cioh, Toni!», slungjangj la scudiele. A? ri- 
tignivin ch’al fos indaúr cu la melonarie, parceche no si ca- 
pive ben quant che al veve di dí alc. Lis peraulis j vignivin 
fúr a flics, tant ch’al vés aghe tal gasalár. Cussi a scuele nol 
jere lát plui indenant da la prime e a cjase e fúr al veve impa- 
rát a tasé simpri. 

Forsit la só vós *e jere stade la cause di dut il so compuar- 
tási: si vergognave di fevelá e di stá in companie. Nol com- 
parive mai ta l'ostarie, e in glesie si viodevilu compari une 
volte scomenzade Messe o funzion e lá für prime ch'e finis- 
si. Epúr a’ disevin ch'a nol pareve mal quant ch’al jere fan- 
tat: alt e sut, cun tune biele cjaveade rizzote, tant che, quant 
ch’al leve - sot coscrit - a curiosá cui siei compains tes sagris 
dai pais li atêr, qualchi frutate j slungjave il voli. Ma lui nol 
olsave nuje. Cussi il cjaf si usa a sta simpri in bas, la schene 
a pleäsi е i braz a sameä ce tant luncs! 

I vistiz po, ch’aj devin, no jerin proprit pe s6 tae: o masse 
curz, tant che i bregons a’ restavin un biel toc parsore la meole 
e la blanchete di fieste 'e pareve un gjlè, o masse larcs cun 
chei bregons ch'a j restavin ingrumäz sul cül e cun chés gja- 
chetis di sameâ mantelinis. Di bon al veve nome lis zuculis, 
che chês lis comprave lui cu lis palanchis cjapadis come bui- 
neman tes sagris dal pais o a fiestis di Nadal e Pasche e che 
po lui lis cuinzave a dovè. 

Eco, si lu cognosseve di lontan: plet, simpri cul cjapiel ca- 
rampan sul cjaf, i braz e i vistiz a pendolon. Al jere un se- 
gnal par chei da la vile: co al comparive lui pal borc o si sintive 
suná l'**ave"' o misdi, 'e jere ore di regolä te stale o di puar- 
ta il lat te latarie o di fini chel ordenari o ché cumierie. 

Ma a la fieste Toni al cirive di tignisi un ninin in sest: par 
lui "e jere ancjemò plui fieste parceche al podeve spiticasi a 
fa chel ch'al ritignive il so vèr mistir, il cjampanár. E in efiez 
li ret al sintive plui a so mit: simpri puntuál e meticulòs mas- 
sime quant che si tratave di scampanotä tes sagris. Guai a 
la fur timp, come il so orloi a sachete, che jal veve regalat 
il so secont fradi te prime e ultime volte ch'al jere tornat de 
Franze! Che anzit, se un al voleve fa inrabia Toni (che si stiz- 
zave nome par chel) al veve di dij: «Viöt che la tô civole no 
je juste!» E lui, alzant a colp il cjaf e cjalant di stoz, al mur- 
mujave nome: «Al è un “Roskof””!». 

E proprit par chel si sintive in dove di tant in tant di da 
une ritocjade a lis sferis dal orloi dal cjampanil: mo un tic 
indenant mo un tic indaür. Al sintive di Jessi lui l'"“orloi dal 
pais’’!. 


Come che in vite dibot nissun par ains al veve abadat a 
Toni, podopo par ains a’ si visavin di lui, fin quant che no 
meterin un implant par fa suna dibessolis lis cjampanis, che 
anzit qualchidun tal inprin lu clamä **Toni”” pe precision e 
par ridi. E in efiez par un biel pês di ains dopo la muart di 
Toni, ancje par vie ch’a no jerin fis ni muini ni predi, il sun 
des cjampanis nol fo mai puntuäl, tant che un pòc a la volte 
unevore di lêr no j abadärin plui par regolasi tai lavòrs. Dal 
rest zaromai dutis li fameis a” vevin un o plui orlois in cjase! 

Ma te int, almancul ché di une ciarte etat, 'e jè restade la 
cunvinzion ch'alèdiferent il sun praticat di un argain di chel 
praticát di une persone, forsit proprit parceche il prin alè 
ancje masse perfet, e po ch'a esistin pòs di chei che cidins, 
come Toni, a' fasin un siervizi a duc' senze pretindi nuje. 


L. PERÈS 


192 


Vardati... 


. cun chei risus spalancäs, 
a scuiergi ogni di 
il plasi di bussati. 
... cun ches manutes in su, 
a sgarfami 
tra i spincs di una barba 
stracada dal timp. 


... cun ché bocjuta riciada, 
a cigà dut intör 
il savór di un serén 
ch'a nol à di muri. 
. cun chei vuglóns, 
braciacuei di lis 
a tigni stret il gno non 
tra lavris ch'a süpin di lat. 
... cun chel odor, 
chel fuart odór di fi 
che si spant 
in un bavarin d'emossións. 


Vardáti... sempri cussi, 

cu la tó prima cjandela: 

un soflá di sperancia 

pal cjó prin numer ch'al va! 


(furlan di Sequals) SALVINO SIGALOTTI 

I numars dal lot 


82 
Uerir, pompe, belanze 
83 
Martiel, crot, scovazzere 
84 
Cavalet, rincone, orloi 
85 
Rap di йе, corone di re 
86 
Cidule, mortar, piron 
87 
Polezzus, scarpon, tajon 
88 
Gratule, cjadin 
89 
Lampide, serpint, ragn 
90 


Fuartezze, ruede, la Fortune 

Fletoralis 
“Da una banda... a chê altra!” 


Par chi ch’ al saveva liesi, al cartelòn al diseva clar: 


"SINDACATO DEI TERRIERI’’ — Oggi alle ore 16 - in 
Piazza Grande — COMIZIO PROVINCIALE DI CATEGO- 
RIA RISERVATO AI LAVORATORI DELLA TERRA 
AGRICOLTORI: intervenite! 

DATE UN VOTO DI FIDUCIA 

PER LA PACE E L'AVVENIRE. 


Al manifestu a nol diseva gran che, ma la plassa ’a era ben 
plena de zent interessada — contadins la pi part e bacans, 
ma ancia òmis de uora. 

Tal megafono, chel del sindacat adès al sgarghetava:... **E 
come far capire a quelli del MEC e ai signori della CEE che 
i prezzi riferiti ai prodotti della terra, tutti — nessuno esclu- 
so —, sono risibili e non ripagano il lavoro, la diuturna fati- 
ca, l'ammirevole, costante, inimitabile attaccamento del 
contadino alla terra, che ci ë madre e matrigna insieme’’. 

Dita duta de un flat, cun 'na sola pausa calcolada, la tira- 
da ’a veva utignut un gran bati de mans e a Pieri a '1 pareva 
de vèir capit che la roba ’a era massa a bon marciat e che 
bisugnava tirala-su de pressiu: clar! Ma eco che adès al tor- 
nava а taca: — “Daun quintale di frumento - pane per tutti 
i figli nostri, che e sudore della fronte e sangue - se ne rica- 
vano poche migliaia di lire, che suonano insulto alla vostra 
dignita.”” Anciamò al bati de mans; 'na pausa e po’ avanti 
da nouf: — ““E cosi per il mais, per la soia, per le patate, 
per la colza e i fagioli, cosi per le bietole e le verze: tutti ele- 
menti indispensabili alla nutrizione e alla crescita dei nostri 
bambini: indispensabili alla sopravvivenza. In altri termini, 
trattasi di una bassa manovra ordita alle vostre spalle per 

mantenere 1 prezzi ai minimi livelli, con grave danno per la 
nostra economia. Agricoltori (e la bus adès ’a tonava) il giu- 
Sto prezzo non può esservi negato. Ecco allora che la batta- 
glia ha fondamento di giustizia, perché tende a mantenere 
inalienabile il diritto della gente che lavora a...’’. 

Da chel caligu de parolis, Pieri al veva capit che a' vole- 
vin, a ogni costu, cunvinsi i bacans a sta unis par ciapä ““vo- 
ti”. Lui, ch'al era capitat "li dome par casu e ch’al veva ben 
mili rasons par protesta, - ancia lui -, par chel puoc ch'al se 
iodeva in busta-paga da l'impresa de betòn 'là ch’al lavora- 
va, de istintu, sensa proprit volerlu, maraveät anzit, de cia- 
tasi cul bras levàt (ché altra man ben strenta tal manubriu 
de la bicicleta), e in plassa! a siga: 

— “Che'el me scusi... Permételo una domanda?...” = E 
la òus ’a '1 trimava dentra, tant che pentit al se diseva: ‘Se 
a’ te ciapi, Pieri? Te te disvuoltistu?...”” — Dal megafono, 
ingrausida, ma scleta e cordial, propit quant che Pieri al va- 
rès volüt ciatasi lontan da 'li mili kilometri, la bus de riman- 
du : — ‘‘Prego, prego..." 

— E Pieri alora, cul coragiu dei vifs ch'a stan par s'cia- 
foasi, sensa mostra l'agitassion ch'a lu ingripava, dopu un 
colpu de tos par sclari la bus che dentra 'a zemáva, eco ch’al 
dis: ‘*Ch’el scusi, ma come fasso mi, se tut l'aumenta, a man- 
tignir la fèmena e quatro fioi con quel che ciapo...’’ Situ de 
plomp in plassa e un parlotä sot-sot quant che la òus dal me- 
gafono `a '1 ghi domanda: 

— “Lu che mestier falo?...” E Pieri, de bota: — “El mu- 
rador,... da sempre!” — La rispuosta "a è ben ferma: decisa 
e precisa. La plassa: muta. Alta la óus, ma garbina tant da 
fa vibra al megafono, adés 'a se displea par di: “Lu el ga 
sbaglià comissio. Per i muradori el comissio l'è a Pordenon, 
in piassa Munissipio””. 


(furlan di Cordenons) RENATO APPI 

Bu EDER ims TR rd KD CD Kema ty 


Publicitat di une volte è 


Dal sigur Filumene e milante come je no 
an sparagnat ueli di comedon intòr maste- 
lis e lavadòrs dal Friül, magari no simpri 
contentis e murbinosis. 

A fáj câs, tant par spiulà une zonte, dopo 
mai che a Triest a’ jerin organizäs a par- 
ferinus savonadis. 


#G+ 


Il Strolic pal 1929 


AOR CD TY inm ta e G NG Q DER imm а ER Br le ef CN OU 


É eer TNA DAR DAT ога AAA OUR pera 


LL fr TE DS CT ICD а E 

| Filumene jè plerie di murbin. 


| ADRIA A | 













|. FILUMENE 
Ceche spizzule l'aghe te mastele ! | 
{ Ce che nade la sbrume dal savon! 
S ingrume dentri i zeis la robe biele | 
Е Filumene i da di comedon. 





JET < + 
dae Y 






E 


m. e en 
Tare" 







таа di comedon dute contente 
Di vè savon da PADRIA di chel fin | 
| Sicchè dunce, se lave o se resente, | 








— 


SAPONE = 7 


“Fabbrica POLLITZER 
‘TRIESTE 





Miniera 


Miniera: 

quaranta dins sigürs 
come un farc 
bessöl 

sot ciera 

a fier 

ciarbon 

oru. 


Ades 

par lui 

cobalt 

quaranta dis in forsi 
in corsia 

a speta 

di torné 

sot ciera 

par sempri. 


(furlan di Darzin) DANI PAGNUCCO 

DICEMBAR 
La Sense 








| 
| 





XII 


1 J S. Nataline ei 
2 V S. Cromazi di Aquilee 

35 5. Francesc Saveri 
4 D 











+ S. BARBURE 
5 L 5. Dalmazi 
6 M S. Nicolau di Bari 
7 М 5. Ambros 
8 J MADONE DI DICEMBAR 
9 V S. Siro @ 
10 5 Madone di Laurét 
+ 11D S DAMAS 
12 L 5. Malie 
13 M S. Luzie 
14 M 5. Zuan de Cros 
15 J S. Albine 
16 V S. Florean D 
17 S S. Lazar 
+ 18 D S. GRAZIAN 
19 L S. Dario 
20 М S. Libar 
21 M S. Pieri Canis 
22 J S. Flavian 
23 V S. Vitorie ©) 
24 $ S. [rme 
+ 25 D NADAL DAL SIGNÖR 


26 L 5. Scjefin 

27 М 5. Zuan apuestul 

28 M Sanz Inocenz 

29 J S. Tomás Becket 

30 V S. Davit re j 
31 S S. Silviestri & 

Ricuart dal mês 


Te cjase dal nono 

сип tun mac di fueis secjs 
al pendole dal traf 

un rap ingrispat 

di üe fraule... 


Vilie di Nadal! 


Tal curtil 

il nono al cjale 
strac 

il vongola dal fum 
de sò pipe... 


E i fruz 

tal scür de cusine 
j becòtin riduzzant 
Pultin rap. 


E.B. 


Sbars 


Tai cjamps ’o sint ch’e sbare une doplete. 

“Meni”, mi dis la femine, “e” an sbarát””. 

J dis: “Si viarz la cjazze; sta cujete”. 

“Ma il colp ch'e an trat ve’ chi ch'al è 
rivát!?”, 

mi dis fasinmi viodi une scurete. 

’E jere vere. Alore "o ài rasonát: 

chel cjazzadór no sdial, chel manel, 

che jo ’o soi Meni prin di séi Ucel? 


(Sclopetadis, 1981) MENI 

== 


Indafaronáz 


“No di timp - si dis - di fa o chest o chel”. 
Co timp no ’n’ varin gran, ce fasarino? 


L.C. 

INVIAR 


Chel blanc, nomi blanc, dut blanc, 
ch’al distuda ogni vous 

di prat e di bosc; 

chel blanc ch'al cancèla 

ogni cruc da la Val di Suola; 

chel blanc 

ch'al sblancizée al soreli 

e al met a taséi 

ogni tristeria dal mont... 


A’ i Vinviar! 


A.C. 


cruc = zuc 


207 





Unviar 


Parcé no volé-vé l'unviár? Parvie dal frét?... e la fuma- 
te?... e il sgliz pes stradis...? Epòr ancje Lui vecjo sparvir 
de buere, cavalir de tramontane, alatantis bielis cjossis tal 
taschepan des sos zornadis curtis, grisis e gobis. 

Nus puarte il scriz e il petiròs, il gust de durmide sot de 
plete, il plasè di un tai di nostran dongje de stue tant che di 
für l'aiar al petene i morars. 

E la néf? Diseimi vuatris no isal biel viodile cola lisere, sen- 
ze sunsur a fa tasé i sunsurs? E la passarute ch'e svolete don- 
gje dal vuestri balcon, li che ’j’ vès butat chel fruzzon? No 
sono quadruz ch’e fasin vigni-su la puisie ancje ai marzocs? 
Dacordo.... е pescjale? Ma voleso vé dut gratis? Un spel di 
sacrifizi no mertial un spetacul cussi grant? Viodile a cola 
e che si disfi! 

Dut di bant! Come restaressino senze néf lis culinis dal Cor- 
mòr e chei paisuz lassü disore Are? Chei cjasai piardüz dal 
blanc? 

A mi la nèf mi plas! Vuatris... vuatris disèt ce ch’o volés 
a mi mi plas baste ch’e vegni te so stagjon! 

Unviár! unviär! A mi, mi sa di Sante Luzzie! Mi fevele di 
quanche ’o eri frut! Mi fas visa lis balonadis sul alt de glesie 
cul predi in teste e la mularie «avanti». Cumò l'unviár lu vio- 
din parvie des cenis cui amis, chei cjaciadòrs s’intint. Chei 
che ti clamin a mangjä genevrons che tu sas compräz li di 
Milio il becjar o gneurs restaz ingherdeaz des filiadis di qual- 
chi gjalinar de Basse. 

La domenie braure di rivà-jù cui sci su la schene e zuez 
parvie di chel pin che nus a traviarsat le strade biel ch’o vi- 
gnivin ju dal Lussari... 

Bisugne cambia! Bisugne tornä fruz e magari cui bez dai 
grainc’. Ce diseso? Un pocje di semplicitat: une scudiele di 
lat e une «Ave Marie» la sere par che il Signor si visi di 
mandá-ju qualchi Поси di nèf. 


жжжжжжжжж 


INDUVINILE! 
... О une cucade a р. 217 


'L à la muse di cjan e nol ë cjan 

'] à la vite di cjan e nol è cjan 

'la lis gjambis di cjan e nol é cjan 
'l a la code di cjan е nol è cjan. 

I numars dal lot 


Dut a puest, duncje, par rangjâ alc cul lot 
Sevial chel numar sancir, cubidt орйг barbot. 


Co in tune ruede grivie il 70 nol salte fir, 
tre voltis dome fronte il ciäf cuintri il mir. 


Che s’a beche la fiere di bazzila pai zopedòns 
Tu pierdis il sium, la pas e ancje i bregòns. 


#0 * 


«Chi gioca per bisogno perde per necessità» (stampe popolär) 

Inviar in mont 


I praz "zaj a’ spietin la prime néf, lis "zornadis a’ son fre- 
dis e si respire un ajar sut che nus fas tant ben. 

Di color vert a’ son restaz, ancjemò par pòc, 1 pez e par 
simpri 1 scürs de canoniche. 

La prime néf cidine, cidine "e à tacát a vigni ju dopodimis- 
di e сито `e floche senze padin. Il polam, inzuzzit, al cjale 
la novitat, Fido al tente di muardi la néf, al da une uacade 
e dopo al va tal cuzzo. 

Intòr al è dut un cinidör! 

Planc planc il troi, ch’al puarte su la strade, al si colme 
di néf e qualchi passar al svolete. Al rive dongje Giso, al spa- 
che lis scarpis di für e al dis che ven ju ben, al nal di vin, 
al ë stat a sostentäsi li de ostarie di agne Milie. 

Dongje il fogolär si pronte la cene: salam cuet tal asét, for- 
madi, lidric, mitüt di bande chist estat, polente che fume e 
la mignestre pai viei. I frutins, tant che spietin di lova, a' scri- 
vin sul veris sudaz dai balcons e a’ pensin a la slitte pronta- 
de par gjoldi doman. 

Gjso, invezi, al pense a la lòuze, par mena ju il fen de stai- 
pe senze fadie e al và a cjoli i glazzins par infiarä i scarpons. 

Sunte ’e tire für i stivai di gome e 'a va te stale a daj une 
ocjade a la Blancje ch’e jè sul fa. 

Nissun fevele par no rompi che pas che si è creade e che 
durara fin ch’al é clar. 

Ogni an `e ven ju la néf e no si dovares mai fa cas. 

"O sin usäz a dutis lis musis ch’al fas il timp, epür la prime 

neveade ’e jé simpri une novitat, parcè ’e fas muda ciere in- 
torsi, fasint deventä dut clär. Dome i pez verz e i laris 'zai 
a’ somei pineladis sul blanc des monz. 

Lis cjasis vieris, ineveadis, a’ somein nuvizzis vielis, vistu- 
dis di blanc. La nature "e mude dut cemüt che ül, parie es 
stagjons, ’e a simpri fat cussi e simpri lu fasara. 


5. V. 


eke KK 


INDUVINILE! 
... O une cucade a p. 217 


Dis a’ tirin, cinc a’ sburtin 
e il muart va su pal vif. 

Publicitat di une volte 


kh ` 


Si scuen calcolâ che il nestri Drèe al sedi 
lat a sotet cu la pension. Furtune alore pai 
Sindacaz. Cun tun lavorent ch'al distrighe 
mistirs come un cantir, cetant ch’a vares- 
sin cumò di bazzilä par intiväsi tal sô ni- 
vèl funzional! 


*G+ 


I] Strolic pal 1934 


CH m ED EHE E Bn E ks Chers a ba, DE CE 


EPT ei a y * Y me ER we A e F Bm ZE "xw S 


«RETE DO EN POR DED TER > us, 

y 
| Vie Cividat 25 — ER DIN — Vie Cividat 25 





Dree Bulfon} 


Capomuradér 







| Al fás un póc di dut, al juste | 
comuz e seglárs, cusinis e fogo- 

) | lárs, stuis, napis e camins, canai 1 
e tumbins, al bute jà di cà, al fas V 
sit di la, al fas qualchi ciasute, | 
qualchi puint, al governe stradis, 

I{ al mene glérie, insome dut ce c'ai € 
capite, di pizzul e di grant, baste | 
no stà di bant. | 


|A E I SI 

Si tire flat 


A’ nus fan, par solit, 
compagnie pinsir ruspis 

di ’zornadis strazzadis; 

tanc’ proponimenz e decisions 
ch’o vin spesseät a’ cjamä 
sore...bugadis di aiar! 


Proväit a pensä: 

a carnevai senze ligrie, 

a processions 

dula che a’ no si sint prejere, 
a praz brusas di viarte. 
Cheste, dispés, a’ jé ancje 

la nestre vieste 

e a’ no nus siarf a nje. 


A” no us feveli di oracui 

par judàus a gloti 

il penz di robis... cognossudis. 
Sot il turchin dal zil 

si tire flat < 

- as O furmies in vöre - 

ma i tanc’ raps di ogni an 

a San Martin o ju di li... 

a” finissin di jessi most. 


BRUNO NOBILE 








> 


n ai 


33: 


57: 


59: 


73: 
105: 
. 127: 
. 159: 
. 188: 
. 209: 


„413: 


ok s sË ake 5k ok LL. 


il cjaldir dal poz 

il predi su l'altar 

la casse di muart 

un ch’al sèi compagn 

il fac e il fum 

il fòr e la pale dal pan 

il crot 

il gjambar cuet di mangia 
il gjal 

la cjzze 


la cjalze su pe gjambe 











Lis pagjnis cui pipinüz dal lot a" vegnin-für da «Il libro dei sogni», 
ed. Bietti, 1955; lis dös stampis popolärs, invezzit, de ricölte Berta- 
relli di Milan. 

| Cumiat 


Insomp de vore, 
'ne robe sole 
ma ch'a rive-su 
dal sen: 
Amis, 
| che Diu 

us dedi dal ben 
| chest an 
| е chel си ven! 


IL STROLIC 

TABELE 


Preambul. š 

Ricuart dal més, Eddy Hortolussi. 

Il troi al è lizér, Otmar Muzzolini. 
Dodis satarutis dedicadis a Meni Ucel, 
Lelo Cjanton . 

Lele, L.C. h 

Веро **Gnotul"' interprete, Aldo Gallas. 
Miedis e predis, Redento Bello. 

[ numars da lot (jentrade) . 
Tresemanis, Alan Brusini . 

Spietimi, Luigi Bevilacqua . 

Publicitat di une volte - La Burlane: 
Avocaz, Alviero Negro . 

Ricuart dal més, E.B. 

Il premi, О. Muzzolini 

(ven a stai Meni Ucel). 

Disarm, L.C. P. ord 

Int a la buine, Bepi di Diana. 

Il cjalzut, Lucia Scoziero . 

I numars dal lot (1 - 9). 

Gnozzade cosache a Tresesin, A. Brusini 
Sòl Diu lu sa, Pupi Marinär . 
Publicität di une volte - Pertot e Culot 
Matine, Mario Argante . 








Ricuart dal mès, Е.В. 

Tiere mè!, Meni . 

lans, ис 
PRIMAVERA, Armanda Clerici. 
I numars dal lot (10 - 18) . 
Viarte, Giannino Angeli 

Scais, Vico Bressan . 
Viarte in mont, Sergjo Visintin 
Publicität di une volte - Dentist American 
Me nona, Giacomo Vit . 

Ricuart dal mès, E.B. . 

A spas pal Friül, Meni . 

Trombaz 1987, L.C. 

Vere!, Luzio Perès 

Vive la diferenze, Diego gesiit. 

I numars dal lot (19 - 27) . 

Di no crodi, Luciano Verona. 
Publicitat di une volte - La Speziarie dal 
Miracul . 

La statua dal imperatör, Anna Bombe 
Ricuart dal més, E.B. 

Anguriis, Meni 

Pasulin, L.C. | ; 

Robis cul coral, Tarcis Muk ; 

I numars dal lot (28 - 36). 

Maj, L. Verona j A 

Lussia e Bortul, Aldo Tomè : 

La mari di Rico, Alberto Picotti. 
Publicitat di une volte - Marcuz 

e Mos’cion . 

In note, Gildo Floran 

Ricuart dal més, E.B. 

Ombrenis, Meni . 

Costa e Vitale, L.C.. 

ISTAT, A.C. 

Istat, G.A. | 

I numars dal lot (37 - 45) . 

Maria e Rusina, A. Tome . 

Otmar, Paule di Scjecät. : 
Publicitat di une volte - G.B. Valentinis 
Estat in mont, 5. V. . 

«L'om», Leandro Fornasier. 

Ricuart dal més, E.B. 

La asme, Meni. 

Pentepartit de stafete, "i C. MANJ cii 
Di pal mont, Bianca Borsatti Chinese . 
| numars dal lot (46 - 54) . 

«Contessa Catina, bundi!», 

Novela Cantarutti. m а 

Publicitat di une volte - Moni Barbaro! 
Ce gust Cristians, Zuan Marie Basso 
Ricuart dal més, E.B. SEN w È 

La cjampane de glesie, Trilussa 

(trad. di Meni). ` 

100 
101 
102 
103 
104 
106 
108 
109 
110/111 
112 
114 
118 
119 

121 
122 
124 
128/129 


130 
134 

Simiota, L.C. : k 

Cartuline, Dino Гей 

I numars dal lot (55 - 63) . 
Inquinament, A. Gallas. 

Il Cret di Pascalat e la sò fiaba, 

A. Picotti . . n 

Publicitât di une volte - L'Albero Rome 
Biele... di mangjale, E. Bortolussi . 
Ricuart dal més, E.B. 

Ponz di viste, Meni . 

Il mont, L.C. . 

ATOM, A.C. . 

Siarade, G.A. . wi 

La torta, Ovidio Colussi 

I numars dal lot (64 - 72) . 

Siarade in mont, S. V. š | 
Publicitat di une volte - Bepo Barbet 
Il cjantonut dai fruz, (Tomaso e Veroni- 
ca Moro, Emiliano Movio). 

Rizetari popolar . 

Ricuart dal més, £.B. 

«Mane nobiscum», Meni 

Grafiis: 42+2, L.C.. 

Lis vòs de sere celeste, D. Virgili 

I numars dal lot (73 - 81) . 

Chés di Duilio, Rosanna Paroni Bertoia 
Rizetàri popolár . 

Publicitat di une volte - LAmaro d’Udine pag. 178/179 


Furlans fevelait furlan, Dino Peresson . 


«Chel ch’al capita a un miedi di 
campagne», Beniamino Costantini. 
Ricuart dal més, E.B. 

Cafès, Meni 

La Pas, БОС ] 

Toni il cjampanar, L. Peres 
Vardati, Salvino Sigalotti . 

I numars dal lot (82 - 90) . 
Eletoralis, Renato Appi. 

Publicität di une volte - Adria 
Miniera, Dani Pagnucco 

Ricuart dal més, E.B. 

Sbars, Meni 

Indafaronáz, L.C. 

INVIAR, A.C.. 

Unviar, G.A. 

I numars dal lot (la final . 

Inviär in mont, S.V. . . : 
Publicitât di une volte - Drèe Bulfon 
Si tire flat, Bruno Nobile . 


Cumiat . 

e TRIESTE Via Gatteri, 12 Tel. 040/772180 

LA SICUREZZA DI UNA BANCA AMICA 


Le Casse Rurali ed 
Artigiane sono na- 
te pit di cento 
anni fa, per inizia- 
tiva di uomini sem- 
plici per i quali la 
famiglia é stata il 
primo e piti impor- 





tante riferimento. 

Per questo, da noi 
il sostegno finan- 
ziario comincia 
con il credito per- 
sonale per le spese 
matrimoniali, l'ar- 
redamento o l'ac- 
quisto di una nuo- 
va auto. E conti- 

nua con finanzia- 
menti e mutui per 
l'acquisto, la co- 
struzione o la ri- 
strutturazione del- 
la casa. Da noi 
puoi trovare anche 
una consulenza 
qualificata, e la 
piena disponibilita 
a risolvere tutti i 





CASSE RURALI 
del Friuli Venezia Giulia 










tuoi problemi fi- 
nanziari, piccoli e 
grandi. 

Perchè alla Cassa 
Rurale ed Artigia- 
na sei in una ban- 
ca moderna, e tra 
amici. 








SEDE SOCIALE E DIREZIONE GENERALE 


UDINE - Via Vittorio Veneto, 20 


Presente con sportelli nelle provincie di: 
BELLUNO, GORIZIA, PADOVA, PORDENONE 
TREVISO, TRIESTE, UDINE, VENEZIA 
Ufficio di rappresentanza in Milano 


TUTTE LE OPERAZIONI DI BANCA, BORSA 
PROPRI SERVIZI DI LEASING 
E FONDI COMUNI DI INVESTIMENTO 
















Dovete fare acquisti in cartoleria? 
Noi abbiamo quasi tutto 
e spesso anche molte cose in piu 


(per esempio una sala di esposizione 
con almeno 3.000 idee regalo) 


CARTOLERIA 
BENEDETTI 


33100 UDINE - Via Mercatovecchio, 13 
Tel. (0432) 501534 














Э Э Banca Popolare 
D  diGemona 


Una presenza affidabile 
nel Medio e Alto Friuli 


SEDE E DIREZIONE GENERALE 
GEMONA DEL FRIULI Tel. 982363 


ЕП LAL 1; 


Gemona, tel. 981253 Osoppo, tel. 975566 | 
Piovega, tel. 981251 Ragogna, tel. 955191 

Artegna, tel. 987017 Rive d'Arcano 807325 

Buia, tel. 960141 Trasaghis, tel. 984024 | 


Majano, tel. 959021 Venzone, tel. 985020 














VITRUM ... 


Porcellane - Mobili in stile 
Posaterie - Argenterie 
Articoli casalinghi 


Cristallerie 


Piazza Matteotti, 10 - UDINE - Telefono (0432) 501358 





¡Libreria = 
e 0! OGNI TIPO 
kuli E CATEGORIA | | 
f TESTI | 
они 
onl 

W «ЖЕ dei Pecile,7 iat 
tel.21102 | 





























Un modo raffinato di vedere 










l'ottica dei giovani 


VIA DEL GELSO 7/A - TELEFONO 504910 - UDINE 





ARTICOLI CINE - FOTO 


Piznat 


UDINE - Via Rauscedo, 1 - Via San Francesco, 24 
Tel. (0432) 501729 

















ala pubblica 


di ROMANO DE ZORZI 
AMMINISTRAZIONE E PUBBLICITA' 
VIA DEL CARBONE N. 1 - TELEFONO (0432) 501324 
33100 UDINE 


IL MEGLIO 


Al GIUSTI PREZZI | 
| 

ursa 


FRisparmic 





Udine 


PP done 





Al tuo servizio dove vivi e lavori . 





Furlans 


a Vignesie us spiete 





l'ALBERGO 
BONVECCHIATI 


SEDE DEL FOGOLAR 


San Marco 4488 - Telefono (041) 5285017 
Telex 410560 BONVEC | 


di GIOVANNI DEANA paron furlan 











Pubblicità a cura di: AFA PUBBLICITA' 
Via del Carbone 1 - 33100 UDINE - Tel. (0432) 501324 | 








